Kaiku produktuak ez erosteko deia egin dute, euskara hutsez etiketatuko esnea salatzearren • ZUZEU\nBerria egunkariak frogatu du: Kaiku Kooperatiba-k jarri du salaketa Eusko Jaurlaritzako Ingurumen, Lurralde plangintza, Nekazaritza eta Arrantza sailean Euskal Herria Esnea kooperatibaren aurka (dokumentua).\nKaiku-k bultzatuta, euskal abeltzainek osatutako kooperatibak etiketa euskara hutsean duelako “arau hauste larri” gisa zigortu daiteke, 30.000 eurorainoko isunarekin. Legearen arabera Espainian saltzen diren produktuek gaztelaniaz izan behar dute informazioa, salbu bi hizkuntza ofizial dituzten erkidegoetan soilik saltzen bada. Euskal Herria Esnea ez da Espainian saltzen, baina ontziratzea Soria-ko enpresa batek egiten du.\nEusko Jaurlaritzak Kaiku Kooperatibaren salaketari emandako erantzunak dio produktua Espainian egiteagatik derrigorrezko behar lukeela espainieraz ere etiketatzea. Horregatik, salaketak aurrera egiteko prozedura zabaldu dute. Orain Euskal Herria esneak helegitea aurkezteko hamabost egun ditu.\nEuskal Herria Esnea “Iparlat/Kaiku ereduaren porrotari” aurre egiteko proiektua dela azaldu dute gaur egindako produktuaren aurkezpenean Euskal Herria Esnea-ko Estitxu Garaik Info7 irratian azaldu du gertatutakoa.\nGoizean Kaiku Kooperatibak salaketa jarri izana ukatu egin du, Garikoitz Goikoetxea Berriako kazetariak zabaldu duenez. Aitzitik, egunkariak kontrakoa erakusten duen dokumentua lortu eta sarean zabaldu du.\nKaiku Kooperatibak ere ukatu egin du #ehesnea salatu egin duela.\n— Garikoitz Goikoetxea (@ggoikoetxea) Iraila 7, 2012\nBoikota Sare sozialetako erabiltzaile euskaldun batzuek Kaikuren aurkako boikota proposatu dute, salaketa kendu ezean. Beste batzuk Kaiku-k hartutako erabakiak haien kontra egingo duela uste dute. Gainera, atencionalcliente@kaiku.es helbidera e-postak bidaltzen ari dira kexatzeko. Zenbait irudi ere zabaldu dira Kaiku-k euskal esnea euskaraz etiketatzen duena salatzearen kontraesanaz.\nPenagarria Kaikurena: interes ekonomiko soilak eduki eta konpetentziaren kontra jotzeko euskararen erabileragatik salatzea nazkagarria da. — Lurdes Auzmendi (@Lurdes_Auzmendi) Iraila 7, 2012\nPortzierto, EHEsneari egindako jokaldi zikina ikustia, azken Kaiku brika sartu da gure hozkailuan. Aio.\n— Maribi Ugarteburu (@mugarteburu) Iraila 7, 2012\nBadakit nire etxeko frigoan momentu honetan #kaiku esne kartoi bat badudala, badakit ere azkena izango dela. #caiqu #euskarazbizinahidut\n— Iñigo Arandia (@iarandia) Iraila 7, 2012\nNik ere Kaikuri bere produkturik gehiago erosiko ez dudala esan diot: atencionalcliente@kaiku.es\n— Ion Ansa (@ionansa) Iraila 7, 2012\nDerrigorrez dorpea behar du izanKaikuri euskara hutsez etiketatutako esnearen aurka joateko aholkatu diona berria.info/albisteak/6987…\n— Hasier Etxeberria (@hasier) Iraila 7, 2012\n#kaiku ez erosi salaketa kendu arte, Baina trukean ez erosi Pascual, Danone edo marka zuririk mesedez. Kontsumitu tokiko esnekiak! #ehesnea — Beñat Irasuegi(@birasuegi) Iraila 7, 2012\nKaikuren kasua ikaragarria da komunikazio ikuspegitik. Nork ematen dizkie des-aholku hauek? #kaiku\n— Gari Araolaza (@garaolaza) Iraila 7, 2012\nPSE y PP escandalizados porque a la cooperativa EH Esnea se le pueda multar por no etiquetar sus tetrabrik de leche en euskera. Oh, wait!\n[tweet https://twitter.com/hasier/status/244026966364262400 lang=’eu’]\n— ioetx (@ioetx) Iraila 7, 2012\nIparlat ondoan bizitzeak #boikota eta #malaletxea ekarri zizkigun. Gaurkoa bezalako albisteekin are gehiago #malaletxearenkontrakomugimendua\n— Garbiñe Larrea (@Gar2Larrea) Iraila 7, 2012\n91 pentsamendu “Kaiku produktuak ez erosteko deia egin dute, euskara hutsez etiketatuko esnea salatzearren”-ri buruz\nFermin 2012-09-07 17:15\nBizpahiru hailabete daramagu etxean Euskal Herria esnea erosten baina badugu gure hozkailuan kaikuren yogurrik. Aurreko batek esan duen moduan, gurean sartu diren azkenak izango dira. Kaiku izena esnea batzeko ontzitik zetorrela uste nuen, baina oker nengoen, beren izaera adierazteko zen. Kaikua izan behar holako salaketa egiteko.\nOharra: holako batean sartzeko, euskara hutsez etiketatutako produktuak arrakasta edukitzeko bidean dagoelako da eta Kaikuri kalte egin diolako… Indarra dago!\nMikel Hernandorena 2012-09-07 18:00\nHori horrela bada, ez dut inoiz gehiago KAIKU erosiko. Etxean badut, baina arraskako zulotik botako dut. Gainera, familiakoei eta lagunei ez erosteko esango diet.\nAski kaikuak dira, bai, kaikuak eta euskararen etsaiak.\nHalakoak ikusi behar.\nSugar 2012-09-07 18:10\nKaiku enpresak Suitzar talde batek erosi du, Jaularitzak ez zun dirurik eta guztion diren enpresen partaidetza asko saldu ditu.\nKaiku beraien produtuak ekoizten dituzten baserritarrei ez die behar bezala ordaintzen eta askotxo dira Kaikuren erruz ito direnak, eta orain hau?\nDoaztela pikutara, nahiago det erdaldun bat produktu guztiak euskeraz egitea, euskaldun batek produktu guztien azalpena erdaraz ematea baino.\nZergatik? Ba nik ez dudalako euskadun hoiekin hitzegingo (ez bait ditut ezagutzen) baina mundu guztia ikus ditzazke produktu hoietan Euskara, eta hori izugarrizko mesedea egin liezaioke.\nHmendik aurrera kaiku hoiei ezer.\nhara! 2012-09-07 19:33\nNik ez dut KAIKU gehiago erosiko, argi daukat.\nAspaldi erosten dugu etxean Bizkaia esnea (Euskal Herria esnea eta Bizkaia esnea kooperatiba bera da, eta orain arte, Bizkaian behintzat, Bizkaia esnea saltzen izan da), eta halaxe egiten jarraituko.\nKaikuri yogurrik eta bestelakorik EZ!\nIrala 2012-09-07 19:46\nGeurean ere Kaikuren azkenak sartu dira oraingoz,salaketa erretiratu bitartean. Mokordoa izan behar da, gero!!! Batzuek bereak eta bi egiten gure hizkuntzak har dezan arnas, eta bestetzuk patrikari begira!!!!\nboikottin 2012-09-07 19:47\nbale, eta ze ostiya erosiko dugu orain. euskal herriko esne hori ez da nire inguruko dendetan erosten, ez eta baserritar esnerik ere.\nUzturre 2012-09-07 20:28\nNik uste KAIKU-k behar bezala argitu duela auzia: salaketa jarri zuten EH ESNEA markaren aurka, baina ez produktuen azalean euskara soilik erabiltzeagatik, beste kontu batengatik baizik: Sorian ontziratzen denez, jakin nahi zutelako ea frogatua dagoen EH-an sortutako esnea dela. Uste dut bakoitzari berea zor zaiola: KAIKUk ez du EH ESNEA euskararen kontuagatik salatu, bi enpresen arteko konpetentzia kontuagatik baizik. Hori behar bezala argitu dute, hedabideetara zabaldutako oharrean, non ageri den lehenbizi jarri zuten salaketa. Beste gauza bat da EUSKO JAURLARITZAk salatu duela gero EH ESNEA, ontzietako testua euskara hutsean jartzeagatik. Akatsa, izatekotan, Jaurlaritzan dago, ez KAIKU-rengan.\nGotzon 2012-09-07 20:36\nGertatu dena jakin behar zenukete. BENETAN gertatu dena eta ez kontatzen dizutena. Kaikuk salaketa jarri zuen etiketetan Euskal Herriko Esnea dela esaten zuelako (EHtik kanpo enbasatu arren), ez euskaraz zegoelako. Eusko jaurlaritzakoek salaketa hori jaso eta inbestigatzen hasi ziren. Eusko Jaurlaritzakoek aurkitu dutena zera da, euskara hutsean dagoela etiketa (beste gauza batzuen artean) eta EUSKO JAURLARITZAK salatu du euskerarena, ez Kaikuk. Kaiku momentu baten ere ez du ezertxo ere esan euskarari buruz. Mesedez informatu arren, ezer idatzi aurretik. Nola egingo du horrelako astakeria bat halako enpresa handi batek jakinda informazioaren garaian bizi garela eta euskararen kontra joanda euskal herrian izan dezakeen oihartzuna. Marketing krudela da EHEren aldetik. Amua bota dute eta askok KOSK! Benetako salaketa irakurtzeko: http://www.kaiku.es/carta-gv/3195_001.pdf\neuskaltzale bat 2012-09-07 23:49\nBarka Gotzon, EHEren marketin krudela dela diozu, baina ez da EHE izan informazioa zabaldu duena, Berria baizik. Ez da, beraz, EHEren marketin krudela. Kontseiluak ere salatu egin du etiketen afera. Beraz, zu ere informatu zaitez ongi idatzi aurretik, motel!\nGotzon 2012-09-08 00:37\nEuskaltzale, mesedez ikusi goizean Kafe Antzokian EHEkoek egin duten prentsaurrekoaren bideoa eta gero hitz egingo dugu. EHEren hitz zehatzak entzun mesedez. EHEk informazio gezurteroa zabaldu ez duela entzutea baino ez zaigu falta. Kar kar kar.\neuskaltzale bat 2012-09-08 09:04\nBarka, baina EHE idatzita, Euskal Herrian Euskaraz eragileaz ari zinela uste nuen, eta ez Euskal Herria Esneaz. Uste dut EHE erabiltzeak okerreko interpretazioak ahalbidetzen dituela, hobeki idatzi EHEsnea nahi baduzu.\nAmonamantangorri 2012-09-07 23:26\nGotzonek arrazoi. Kaikuren abokatuak bidalitako gutunean azken esaldian dago gakoa: “(…)cumplimiento de la normativa en materia de etiquetado y trazabilidad del producto”. Alegia, ikertu beharrekoa etiketa zenez gero, Eusko Jaurlaritzako funtzionarioek zorrotz eta zuzen bete dute lana, “etiquetado y trazabilidad del producto”-ren arautegi osoari kasu eginez.\nDena den, niri horrek ez dit kontua asko aldatzen. Suitzar korporazio bat baserritar-kooperatiba bati erasoka hasi da, zergatik eta Euskal Herrian jetzitako esnea Soriako ontzietan jasota saltzen delako. Ez dut Kaikuren produkturik berriz erosteko asmorik.\nkaikua 2012-09-07 23:43\nIrakurtzazue kaikuk argitaratu duena. Benetan beraiek izena salatu zuten, eta ez etiketadoa euskara hutsean egotea. Benetan, jaurlaritzak egin dau etiketadoaren aurkako salaketa, ofizioz. Beraz, kritika guztiak berbideratu behar dira, gure jaurlaritza espainol maitearentzat.\nGonzalo Etxague 2012-09-07 23:57\nBerria egunkariak argitaratu du albistea, hasieraz zuhur, baina Kaiku espresak salaketarik egin izana ukatzeak eta argitara atera diren dokumentuek enpresa gezurretan ari zela nabarmendu dute. Hasieratik bertatik Kaikuk afera argitu izan balu, haren kontrako erreakzioa ez zen hainbestekoa izango, baina hasieratik ezkutatu du informazioa kontzientzia txarra izateagatik. Gainera, benetako salaketaren arrazoiak funtsik gabekoak iruditzen zaizkit, eta gaizki pentsatzen hasita, gero gertatuko zen jakitun egin izana ere ezin dut baztertu.\nGotzon 2012-09-08 00:46\nGonzalo, Kaikuk ez du salaketa egin izana ukatu, euskararekin zerikusirik zuen salaketarik baizik. Benetako salaketa beraien webgunean eskegita egon da arratsalde bueltatik, argi eta garbi esanez zer gertatu den. Informazio traketsa eman duten bakarrak EHEkoak izan dira hasieratik, bestela ikus prentsaurrekoaren bideoa. Bestelako susmoak pertsonalak izan daitezke. Ni datuekin geratzen naiz. Susmoekin hasita pentsatu ze esne marka egin den ezaguna egun batetik bestera.\nGonzalo Etxague 2012-09-08 00:56\nArgi dago ez diozula Berriaren hariari jarraitu. Berriak esan du Kaikurekin hitz egin duela eta salaketa egin izana ukatu dutela. Gero dekimentuak atera dira eta Kaikuk oharra atera du, salaketa ukatu ondoren. Orduan bietako batek dio gezurra: Berriak ala Kaikuk. Nik Berriari sinisten diot.\nGotzon 2012-09-08 01:10\nBerriaren hariari jarraitu diot egun osoan zehar. Berriro errepikatzen dut, Kaikuk euskararen inguruan salaketarik jarri ez duela esan du. Nik Berriari sinisten izan diot gaur arte, baina kasu hau ondo ezagutu eta gero eta egun guztian zehar jaso dudan informazio guztiarekin diotsut Kaikuk egia esan duela momentu oro. Atera zuk konklusioak. Eta berriro diot, gezurra esan duena EHE izan da gaur goizeko prentsaurrekoan, Berriak beraien hitzak zabaldu ditu. Min ematen dit horrela izatea, ideia ona baita kooperatibarena, baina zikin jokatu dute.\nlynch 2012-09-07 23:57\nBoikot zaleak dira asko herri honetan. Non geratu dira produktu frantsesei boikota egiten zitzaien garai (pena/barre)garri haiek?\nGonzalo Etxague 2012-09-07 23:59\nOker zaude, ez gara batere zaleak. Boikot gehiago egin beharko genituzke, besteak beste, guri etengabe egiten digutelako boikota.\nlynch 2012-09-08 00:39\nbai bai, Bic boligrafoak erosten ez zituzten iraultzaile haiek…. Gauzak ondo argi izan gabe esnea harraskatik bota duten espiritu libre horiek….\nGonzalo Etxague 2012-09-08 00:53\nErraza da ulertzen, baina badirudi ez duzula ulertu nahi. Boikota egin behar zaio guri boikota egiten digunari.\nGonzalo Etxague 2012-09-08 01:24\nGotzon, nik Berriaren web orrian irakurri dut harremanetan jarri direla Kaikukoekin gaiaz galdetzeko eta Kaikukoek salaketa egin izan ukatu dutela. Orduan, berriro diotsut, bietako batek dio gezurra.\nGonzalo Etxague 2012-09-08 01:31\nEt et et! Hemen bi iruzkin desagertu egin dira! Bata nire lagun Obanoseko infanzoirena eta bestea nirea! Zer gertatu da?\nObanoseko infanzoia 2012-09-08 01:35\nBoikotatu digute Gonzalo… ze paradoja…. ai ama.\nZuZeu 2012-09-08 01:40\nGonzalo, bai, iruzkinak ezabatu egin ditugu. Nahi duzuen luze eta zabal eztabaidatu, baina ez ditugu ZuZeun onartuko elkarren arteko irainak. Denon osasunerako. Argi diogu erabilera baldintzetan: “iruzkin ezegokiak, iraingarriak edo ezer onik ez dakartenak, era guztiz subjektiboan, ezabatu egingo dituzte ZuZeuko editoreek”. Muga hori gainditua duzue, agian aspaldidanik. Mesedez, neurriz aritu.\nObanoseko infanzoia 2012-09-08 01:51\nEgia da Gonzalo. Lasaitu behar zara, eta ez da lehen aldiz hau esaten dizuna, benetan.\nGonzalo Etxague 2012-09-08 02:35\nEgia da zeu etorri zinela eztabiada honetara ni zirikatzera, auziak hauteskundeekin eta Iparlarekin zerikusirik eduki ez arren. Beraz, zeuk daukazu lasaitu beharra, ezta?\nKarlos M 2012-09-08 02:11\nKontuz notizia honekin. Kaikuk gezurtatu du eta argitaratu du Eusko Jaurlaritzari bidalitako idatzia bere web orrian (kaiku.es). Bertan eskatzen dutena da EHEsnea izenarekin komerzializatzen den esnea benetan EHko esnea dela kontrolatzea eta bigarrena da izen horrekin kontsumitzsileari sinestarazi diotela EH odoko esnea daltzen dela eta seguruasko soilik Bizkaikoa dela esne hori. Euskaraz soilik etiketatzeagatik jarritako isuna Eusko Jaurlaritzaren iniziatiba izan omen da. Beraz, kontuz informazio hauekin eta ez dezagun sortu edo bultzatu bertako produktoreen arteko gerra edo hemen marka bati boikota. Behintzat ez gaitezen engainatuak izan!\nGonzalo Etxague 2012-09-08 02:33\nBaina zein arazo dago enpresa batek bere produktuari “Euskal Herria Esnea” deitzeko. badakit hau bestelako ezstabaida dela, bi enpresei dagokiena, baina aitzakia nahiko zitala iruditzen zait. “Euskal Herria” ez da jatorrizko izendapena. Kaikuk malaletxearen kontrako kanpaina bere egin izan balu, agian egoera hau saihestu zuen.\nGonzalo Etxague 2012-09-08 02:21\nBeste iruzkin askotan bai, muga hori aspaldi igaro da, baina ezabatutakoan irainak baino, Espaniari egin beharreko boikotaz ari nintzen ni, arlo politikoan, kulturalean eta ekonomikoan, zirikari erantzunez zirika erabiliz. Ezken egunak kontuan hartuta, nahiko suabea. Susmoa daukat Espaniako ligari egin beharreko boikotak beste ezerk baino gehiago harrotzen dituela bazterrak. Bestela nekez ulertzen da oraingo esku hartze “dibinoa” aurreko bi asteak kontuan hartuta. Bide batez esango dizut abstenzioaren gaiarari buruz eta gehiagoz bi astez alferrikako eztabaidan aritu baldin bagara, talde politiko baten estrategiaren ondorio izan dela, Iparla ildo politikoaren jarraitzaileena, hain zuzen, ZUZEU ataria idearioa zabaltzeko plataformatzat hartu dutelako. Hau guztia asmoak eta izenak ezkutatu gabe egin dute, gainera, eguna joan eta eguna etorri. Aitzakia ez engainua, beraz. Pentsatzen dut edozein alderdi politiko hain modu argian ZUZEU modu berean erabiltzen saiatu izan balitz, lehen egunean bertan abisuren bat jasoko zuela, ez barra librea. Areago, ideario horren barruan biolentziaren eta bazterketa sozialaren apologia egiten bada. Horregatik pentsatzen dut editoreek orain esku hartu behar badute, lehendebazi erruen aitorpena egin behar dutela, haien esku baitzegoen kontua honaino ez iristea. Bestela Casablanca pelikulako jendarmeak bezala jokatuko da: “Hau eskandalua! Hau casinoa da!”, “Jauna, zure irabaziak”.\nObanoseko infanzoia 2012-09-08 10:29\nGonzalo, hau irakurri ta gero, zu izan beharko zinen hurrengo “libertades ciudadanas”-eko kontsejeriloa. Totalitarioa, delatorea, gezurtia ta demostratu duzun bezala askatasunaren etsaia. Bai, perfila ematen duzu.\nZuZeu 2012-09-08 10:43\nZUZEU eztabaida eta iritzi trukaketarako dago, baina, hala ere, kendu egin ditugu zenbait iruzkin Zuzeuren sortze egun beretik argitaratuak ditugun erabilera baldintzetan oinarrituta. Subjektiboki, prefosta. Egia da lau urteotan ez dugula halakorik sarri egin behar izan, baina azkenaldion erabiltzaile bat baino gehiago iseka eta gaizki-esaka dabil. Ez dugu halakorik onartuko, batez ere iruzkinak ez badu eztabaidan aurrera egiteko balio. Horrelaxe dira gauzak hemen eta halaxe jarraituko dute. Beraz, eztabaidetako beroaldia sukar bilakatzen denean, sartu apurtxo batean hozkailuan gauzak bere neurrira etorri arte. Otoi.\nAmonamantangorri 2012-09-08 18:06\n“Euskal Herria Esnea”k bere hasierako tesiari eusten dio. Egoera honetara iristeko, Kaikuk mugitu omen ditu behar ziren hari guztiak: http://www.berria.info/dokumentuak/dokumentua1002.pdf\nEusco Jaurlaricha eusqueraren alde-caicu 2012-09-10 14:04\nKaiku negargarri, eusko kaikuarenak egiten, baina benetan NAZKAGARRIA EUKO JAURLARITZAREN jokabidea izan da. EUSKO JAURLARITZA LOTSAGARRI!\nGOGOETARAKO 2012-09-10 23:44\nInformazioa/Manipulazioa. Ostiraleko Berriaren web orriko Eusko Jaurlaritzaren dokumentua irakurtzea nahikoa da dena ulertzeko. Gauza gehiegi nahastu dira orokorrean, ezjakintasunagatik jende arruntak eta profesionaltasun faltagatik zenbait kazetarik. Hainbeste entzun eta idatzi duen jende askok, ba al daki zer desberdintasun dagoen Kaiku S.Coop eta Kaiku Korporazioaren artean? Zeinek jarri du salaketa?? Zertan datza salaketa?? Kaikuk hizkuntza erabileregatik jarri du salaketa edo “Euskal Herriko Esnea” terminoaren erabileragatik jarri du salaketa?? “Euskal Herriko Esnea” ezin da erabili. Kalitata fundazioaren (mila aldiz entzun dugun EUSKO LABEL horren erantzuleak) termino bat omen da (ez du Kaikurekin zer ikusirik). Hizkuntzarengatiko salaketa Eusko Jaurlaritzak jarri du. INONDIK INORA KAIKUK. Beste gauza asko esan litezke baina….gogoetarako galdera bat. EZ AL DU “EUSKAL HERRIKO ESNEA”K HAIN MAITEA DEGUN EUSKARA ERABILI (manipulazioaren zentzuan) MERKATUAN BERE PRODUKTUAK SARTZEKO??? Nik ez dut onartuko, “Euskal Herriko esneak” egin duen bezala, nire ama hizkuntza interes komertzial manipulatuetan erabiltzea. Eta zuk???\nGonzalo Etxague 2012-09-11 00:33\nNiri ezin hobeto iruditzen zait enpresa batek euskara erabiltzea bere produktuak saltzeko, eta Euskal Herria izena erabiltzen badu, askoz ere hobeto. Ezin dut ulertu nola pentsa litekeen produktu bat euskara hutsez etiketatzeagatik euskara manipulatzeko erabiltzen denik. Hala bada, manipulazio gehiago eskatzen dut: “maite nazuzu gutxiago eta erabil nazazu gehiago”. Nire ustez, euskararan erabilera manipulatua erdaraz publizitate kanpainia egitea eta euskarari bost minutu eskaintzea da; horrala sortzen dira “Ni Kaiku naiz” edo “Malaletxearen kontrako kanpainia” bezalako mezu xelebre eta iraingarriak. Gainera, horrelako kanpainen bidez euskarari mesede egiten diotela pentsatuko dute.\nEta ohar bat: markaren izena “Euskal Herria esnea” da, ez “Euskal Herriko esnea”. Izan ere, Eusko Jaularitzaren espedientea Kaikuren salaketaren ondorio da, Kaikuren ustez, legea zuzenean urratu ez, baina izenak nahastea sor lezakeelako. Horren harira, Jaularitzak espainola babesteko legea urratu dela konturatu da eta erdara babestera jo du azkar. Nire ustez, kaikuren jarrera nahiko zitala izan da, baina Jaularitzarena erabat iraingarria euskaldunontzat.\nKaikun gertatutakoaz hausnarketa egin beharko lukete: bidezkoa ala bidegabea izanda ere, egia ala gezurra, zergatik izan da sinesgarria hasierako albistea? Zergatik horrelako erreakzioa euskaldunen aldetik?\nGOGOETARAKO 2012-09-11 09:15\nBadirudi jende askok ez duela Eusko Jaurlaritzaren dokumentua irakurri oraindik. Komeni da dokumentu hori irakurri eta ondo ikustea: NORK, NORI eta ZERGAITIK jartzen dion SALAKETA eta NORK, NORI eta ZERGAITIK jartzen dion ISUNA. Oraindik jendeak Kaiku baserritarren kooperatiba eta Kaiku Korporazioa nahasten ditu eta ezjakintasun horrek behar ez diren gauzak esatera darama jendea. Adibide bat: Kaiku Kooperatibak (SALATZAILEAK) ez du zerikusirik Malaletxearen kanpainarekin, ezta horrelako inolako kanpainarekin. Euskal Herria terminoa erabiltzearen alde??? Neri ere oso ondo iruditzen zait: baina denok edo inor ez. Ezin zaie empresa askori Euskal Herria esnea, Euskal Herria Tomatea,….. jartzen ez utzi eta bestei bai. Ulertzeko oso erraza dela uste dut, ulertu nahi duenarentzat noski. Azkenean manipulazioarena argitu nahiko nuke. Argi dago Kaikuren salaketa ez dela euskara hutsezko etiketatzeagatik (salaketa irakurtzea nahikoa da hori ikusteko) nahiz eta batzuek Eusko Jaurlaritzaren salaketa Kaikuri leporatu nahi izan. Hori badakite Euskal Herria Esneako kooperatibakoek ere. Euskara erabili (manipulazioaren zentzuan (euskararen erabilera bultzatzen dugunentzako azalpena)) egin dute (baita euskaldunok ere) beraien produktua saltzeko. Horrelako adierazpen manipulatuak merkatuaren lege bortitzenetan ulergarriak izan daitezke batzuentzat. Hala ere, nik ez dut Euskararen erabilera manipulaturik onartuko.\nBetico besela 2012-09-11 10:05\nEuskaldunak geure artean mokoka, eta PSEusko Jaurlaritza, auzi honetan bidagabekeriarik handiena egin duena, deskojono bete-betean. Erdaldunak hiper babestu, euskaldunoi irain egin, eta inortxok ere konturik eskatu ez.\nPolitikari abertzaleak, euskara kontutan ohi duten bezala, nosaben-nocontestan. Bikain!\nGOGOETARAKO 2012-09-11 11:01\nKaikuk urtero egin ditu hitzarmenak Ikastolen Elkartearekin, urtero lagundu ditu Kilometroak, Ibilaldia, Araba Euskaraz, Nafarroa Oinez eta Herri Urrats. Benetan, norbaitek sines dezake, Kaikuk salaketa jarri dezakela euskara hutsezko etiketatzeagatik?? EHtik kanpoko medioek horrelako zerbait esatea ez ninduke harrituko. Bertako jendeak hori sinestea…. Benetan harrigarria iruditzen zait.\nXabier Makazag 2012-09-11 11:34\nZuk jakingo duzu zergatik zabiltzan kosta ahala kosta KAIKUk egindakoa zuritzen. Amonamantangorrik jarritako estekan argi eta garbi azaltzen dira gauzak:\nKAIKU-k atzo hitzez hitz esan zuen “denuntzia ez zutela etiketatzea dela-eta jarri”. Bere denuntzia-idazkian, ordea, honakoa dio:\n“Aurretik esandako guztiarengatik, Eusko Jaurlaritzari eskatzen diogu aipatu produktuaren komertzializazioa ikuskatzea eta etiketatze-gaietako araudia betetzea” (Por todo lo expuesto, solicitamos al Gobierno Vasco realicen una revisión de la comercialización de dicho producto y del cumplimiento de la normativa en materia de etiquetado”).\nPrentsan adierazi du “MARKA”-ren ikuskatzea eskatzeko sartu zuela idazkia. Alabaina, horrek ez dauka inolako zerikusirik testuaren bukaeran espresuki eskatzen duen “etiketatze-araudia betetze” horrekin, eta hori da, hain zuzen ere, prozedura zigortzailea ekarri duena.\nEdozein behatzaile inpartzialek ondoriozta dezake denuntzia jarri duenak “etiketatze-araudia betetzeko” eskatu badu, eta arau horrek hizkuntzari zuzenean erreferentzia egiten badio, salatuak hizkuntza gaietan legea betetzeko eskatzen duela.\nKAIKUren ordezkariak EITBn emandako azalpenetan esan zuen beraiek ez dutela EZER saltatu, ez gaituztela euskararengatik salatu, ezta etiketarengatik ere. Non esaten du gezurra Kaikuk? Denuntzian edo orain azalpenak ematean? Ezinezkoa da biak ala biak egia izatea, dokumentuetan baitago. EUSKO JAURLARITZARI GALDE EGIN DIEZAIOTELA EA KAIKUREN SALAKETAK, BAI EDO BAI, ETIKETATZEAREN HIZKUNTZA IKUSKATZERA DARAMATZAN! Ez da inor inozotzat hartu behar, baserritik etorri arren.\nNineu 2012-09-11 12:13\nZehatz mehatz azaldu duzu idaztera nindoana, Xabier. Nik ez nukeen hobeto azalduko\nGOGOETARAKO 2012-09-11 12:38\nInongo interesik Kaikuk egindakoa “zuritzeko”, egia argitzeko baizik. Euskal Herria Esnearen MANIPULAZIOA gaitzestea bakarrik. Salaketa Kaiku baserritarren kooperatibak jarri du. Ez inongo suizo, ez multinazional, ez… (jendea nahastea bakarrik dute xede). Hori oso ondo dakite Euskal Herria Esneako kooperatibakideek, orain dela bi egun arte beraiek baizeuden kooperatiba horren barruan, eta badakite kooperatiba horretan baserritarrak direla bazkide. Beraz oraindik ulertezinagoa Euskal Herria Esneak kooperatiba eta korporazioa nahastea (nahita agian???). Kaikuren salaketan EZ DA INON HIZKUNTZA azaltzen, MARKA baizik. Kaikuren ikerketa eskarian jartzen du: “Hemos tenido conocimiento que esta empresa solicitó el registro de la marca EUSKAL HERRIA ESNEA en la Oficina Española de patentes y marcas, registro que fue denegado despues de la oposición realizada por Fundación Kalitatea.” Marka hori erabil zezakeela eta ontziratzen den esnea Euskal Herrian ekoitzia dela demostratzea besterik ez zuen behar (beste empresa denek esaten dituzten gauzak ziurtatu behar dituzten bezala: ISO agiriak, Eusko Label agiria,…). Hori egin ez gero arazorik ez zen izango. Galdera/Adibide bat: Eusko Jaurlaritza hori dena ziurtatzera joan zenean, jendea kontratu gabe lanean aurkituko balu (argi geeratu dedila fikziozko adibide bat dela) eta Eusko Jaurlaritzak horren inguruko salaketa bat ireki, Hori ere Kaikuren errua izango litzateke?? Kaikuk salatua izango zen langileak kontratu gabe izateagatik??? (Langileena fikziozko adibide bat bakarrik dela argi geratu dadila mesedez).\nXabier Makazaga 2012-09-11 13:02\nKopeta behar da gero gezurretan jarraitzeko!\nKAIKUren salaketa MARKAri buruzkoa omen zen.\nKAIKUk hau idatzi zuen bere salaketan “Por todo lo expuesto, solicitamos al Gobierno Vasco realicen una revisión de la comercialización de dicho producto y del cumplimiento de la normativa en materia de etiquetado”?\nKAIKUk “etiketatze-gaietako araudia” betetzen ote zen ikuskatzea eskatu zion Eusko Jaurlaritzari, bai ala bai?\nKAIKUren salaketak etiketatzearen hizkuntza ikuskatzera behartu zuen Eusko Jaurlaritza, bai ala bai?\nBeno, ez naiz ni izango esango duena Eusko Jaurlaritzak hori behartuta egin zuenik, gustura asko baizik, baina gauza da harrikada bota zuena, galanta gainera, KAIKU izan zela.\nZuk esandako gezurrak KAIKUk erabilitako berberak dira. Niri oso adierazgarria iruditzen zait hori eta berriro esango dizut: Zuk jakingo duzu zergatik zabiltzan kosta ahala kosta KAIKUk egindakoa zuritzen.\nGonzalo Etxague 2012-09-11 13:03\nGOGOETARAKO: Manipulazioa zeuk egiten duzula iruditzen zait. Lehendabizi “Euskal Herria Esnea” jarri beharrean, “Euskal Herriko Esnea” jarri duzu, eta ez da gauza bera, lehena izen hutsa baita eta bigarrena jatorriaren izendapena. Gero marka eta etiketa ere parekatzen dituzu, eta ez da gauza bera: Kaikuk izena eta etiketa salatu ditu, bereizita. Galdera egin dakioke Kaikuri: Zergatik salatzen du etiketa? Euskal Herriko “armarria” agertzen delako? Hori ere debekatzen du legeak? Eta bukatzeko produktu bat euskara hutsez etiketatzea eta enpresa batean langileak kontratu gabe izatea parekatzen duzu. Eztabaida juridikoa balitz, argidioa balekoa izan zitekeen, baina eztabaida ez juridikoa. Ondorioa da Kaiku euskararen kontrako legeriaz baliatu dela konpetentziari kalte egiteko. Egia da salaketan ez dela euskara aipatzen, baina emandako datu guztiek hara begiratzeko baino ez dute balio, lege urraketa bakarra euskararen erabilerari dagokiolako.\nEztabaida tristeagorik 2012-09-11 13:23\nGure arazo askoren iturria non dagoen erakusten du eztabaida antzu honek.\nLópez, Ares, Basagoiti, Mayor Oreja, eta beste “euskaltzale” sutsu asko, barrez lehertzen, itoaginean behar dute.\nHau da hau festibala!\nGonzalo Etxague 2012-09-11 13:36\nEz dut uste eztabaida antzua denik, ezta hurrik eman ere. Hurrengo batean euskararekin ez jolasteko balio badu, ez da gutxi. Herri honetan, esukaldunoi kasu puñeterorik egiten ez digutenez, lobbie moduko baten beharrean gaude.\nGOGOETARAKO 2012-09-11 13:33\nBerriro ere. Gauzak argitzea beste interesik ez dut. Barkatu Euskal Herria eta Euskal Herriko terminoen nahastea, azkar idaztearen kontuak. Gezurretan ari?? Kaikuren salaketan EZ DA INON AZALTZEN HIZKUNTZAGATIKO SALAKETA DENIK. Marka kontua da. Ez al da ba marka etiketaren zati bat (agian garrantzitsuena)??? Ez al du Kaikuk markaren arazoaren deskribapen bat egiten salaketan??? Bai. Kalitatea Fundazioaren kontua adieraziz. Hizkuntza kontuaren deskribapenik?? Zero.\nGonzalo Etxague 2012-09-11 13:38\nEz, marka eta etiketatzea oso gauza ezberdinak dira.\nGOGOETARAKO 2012-09-11 14:08\nBaita hizkuntza eta etiketatzea ere.\nXabier Makazaga 2012-09-11 13:42\nJakina gezurretan ari zarela. KAIKU ibili den bezalaxe. Oso nabarmena baita KAIKUren salaketak etiketatzearen hizkuntza ikuskatzera behartu zuela Eusko Jaurlaritza.\nHori ez daukazue inondik inora ukatzerik eta horregatik zabiltzate gaia desbideratu nahian gezurretan.\nKAIKUk hasieran barkamena eskatu izan balu, esanez ez zuela inoiz pentsatu bere salaketak emaitza hori izango zuenik, niri ez zidan konbentzituko, baina jende askori bai. Jokatu duen bezala jokatu du, ordea, eta merezitako ondorioa jasotzen ari da.\nGadget Inspektorea 2012-09-11 14:12\nJaurlaritza hizkuntza ikuskatzera behartu? Erotu gara ala?\nEta zergaitik ez du hizkuntza “ikuskatzen” Osakidetzan, edo Ertzantzan, edo beste hamaika erakundetan?\nXabier Makazaga 2012-09-11 14:18\nGOGOETARAKO horrenak irentsiezinak direnez, hobe eztabaida hau antzua dela esatea, ez? Modu asko baitaude KAIKUk egin duena zuritzeko. Argi eta garbi dago Eusko Jaurlaritzaren ardura. KAIKUrena ere bai.\nGadget Inspektorea 2012-09-11 14:37\nKaikuren ardura argi dago. Gaizto jokatu du, eta arduragabe. Bai.\nBaina gaiztoetan gaizto Jaurlaritzak jokatu du, eta hemen gu, euskaltzale sutsuok malaletxea batak besteari botaz.\nArs, López, Pastor, Basagooiti, Mayororeja eta beste esnedun guztiak espektakulua ezin sinistuta egongo dira.\nPolitikari euskaltzalerik bada inon?\nEta inon bada, zertan dabil? Gazta egiten?\nXabier Makazaga 2012-09-11 15:03\nBarkatu zure iruzkina gaizki interpretatu izanagatik. GOGOETARAKO bezala, KAIKUren ordezkari bat zinela pentsatu baitut.\nBai, KAIKUren ardura garbi uzteak baino are garrantzi handiago du Jaurlaritzak egin duena gogor salatzeak; eta nola!\nGOGOETARAKO 2012-09-11 14:50\nNik frogatu dut Kaikuren salaketa markagatik izan dela:“Hemos tenido conocimiento que esta empresa solicitó el registro de la marca EUSKAL HERRIA ESNEA en la Oficina Española de patentes y marcas, registro que fue denegado despues de la oposición realizada por Fundación Kalitatea”. Kaikuren salaketa hizkuntzagatik izan dela diozuenek ez duzue hori frogatu. Nire aldetik oso argi geratu da dena. Euskal Herritarrontzat Euskarak asko suposatzen du eta batzuek hori erabili nahi izan dute merkatuan sartzeko. Eskerrik asko.\nXabier Makazaga 2012-09-11 15:06\nEz zara batere fin ibili hona KAIKUren ordezkari gisa etorri zarela ezkutatzeko orduan.\nNineu 2012-09-11 15:00\nZuk argi dauzkazu gauzak, besteok ere bai. Zuk egokien iriditzen zaizuna egin, nik ez dut Kaiku gehiago erosiko\nlynch 2012-09-11 15:17\n1)”Legeak” esaten badu etiketak euskara hutsean joan ezin direla, eskandalua eta errua lege hori egin duenak edo lege hori neutralizatzen ez duten “euskal” politikariek dute. Ez beste inork. Punto.\n2)GOGOETARAKOk dioena ez du inork ezeztatu. Berak testua esplizituki aipatzen du: marka aipatzen da hor, eta ez hizkuntza. Berdin zait GOGOETERAKO Kaikuko zuzendaria bera bada ere. Ez da hizkuntza inon aipatzen.\n3) Kaikuk edo sanpedrobendito markak “legea” betetzen badute (markak sortzean, etiketatzean, eta abar), normala iruditzen zait denek merkatuko joko arau berberak betetzea. Eta batak bestea salatzea araua betetzen ez duenean. Errua, berriro esango dut, araua ezarri duenak baitu.\n4) Bitxia da aparteko frogarik gabe nola boikota deitzen den arau horien barnean euskara erabiltzen lehenengotakoa izan zen marka baten kontra.\n5)Gorago esan nuen bezala, hemen boikotaren antortxa pizteko gogo gehiegi dago. Garai bateko Bic frantsesa erosten ez zuten iraultzaile sakon horien pare.\nAntortxa pizten duenak esplizitatu beharko du euskararen aipua non dagoen. Bikota gauza larria da.\nXabier Makazaga 2012-09-11 15:26\nKAIKUk ordezkariz aldatzearena ulertzen dut, baina zuri ere gehiegi igartzen zaizu.\nlynch 2012-09-11 15:58\nBai, eta duela 20 urte Bic boligrafoen eta Renault kotxeen ordezkari nintzen, bide batez. Hara bestea!!\nNik aspaldi erosten dut esne lokal bat, ekoizlea hobeto konpentsatzen dela uste dudalako, eta esnea bera ere hobea iruditzen zaidalako.\nHuts egin duzu tiro horretan. Baina benetako gaiari ihes egin diezaiokezu (non aipatzen da euskara salaketan?), antortxa piztu eta lekuz kanpo dauden ad hominem tiro okerrak eginez.\nXabier Makazaga 2012-09-11 16:12\nZalantzarik ez GOGOETARAKO baino abilagoa zarela KAIKU defendatzeko orduan. Ziur zuri hobeto ordaintzen dizutela berari baino.\nOso nabarmena da KAIKUren salaketak etiketatzearen hizkuntza ikuskatzera behartu zuela Eusko Jaurlaritza.\nKAIKUk hasieran barkamena eskatu izan balu, esanez ez zuela inoiz pentsatu bere salaketak emaitza hori izango zuenik, niri ez zidan konbentzituko, baina jende askori bai. Jokatu duzuen bezala jokatu duzue, ordea, eta merezitako ondorioa jasotzen ari zarete.\nGonzalo Etxague 2012-09-11 16:33\nHori tema Bic boligrafoekin daukazuna!\nHorrela eztabaida desbideratzen da, baina egia aitortzen badadizut, “Ni Kaiku naiz” publizate kanpaniatik boikot pertsonala egiten diot nik Kaikuri, lehenago ere produktu asko erosten ez banuen ere. Gero, malaletxearen kontrako kanpaina etorri zen. Orduan, hilabete luzez Donostiako Equitativa eraikinean aldamioak estaltzen zuen kartel erraldoia ikusi behar izan genuen handik pasatzen genuen guztiok demontrezko malaletxearekin: “Malaletxeak ez zaitu sexy egiten”, zioen. Ni handik pasatzen nintzen bakoitzean, egunero, erdaldunek zer pentsatuko zuten galdetzen nion neure buruari; hobeto esanda, zer nolako barre algarak egingo zituzten euskararen etsaiek hori ikustean. Labur esanda, lotsatu egiten nintzen. Horrela euskara desprestigiatu baino ez da egiten. Niri bost axola Kaikuk zenbat diru bideratzen duen ikastoleei laguntzeko, gero enpresa jardueran euskara serio hartzen ez badu. Publizitate agentzia kontratatzean kanpaina elebiduna diseinatzeko eskatzen ez bada, euskara gutxiesten da. Noski, elebiduna ez da erdaraz diseinatzea eta gero nolanahi euskaratzea. Bestela, Espanianiako Barne Ministerioa ere oso euskaltzalea dela onartu beharko dugu bere kanpainak euskaratzeagatik: “¡A tope sin drogas!”/”Drogarik gabe atsedenik ez!”.\nGOGOETARAKO 2012-09-11 17:47\nOrain ulertzen dut Kaikurenganako zure eritzia. Orain bai argi geratu dela zuri ezin zaizula inondik inola frogatu salaketak hizkuntzarekin zerikusirik ez duela. Implikatu denek berdina esanda ere ez baizenuke sinistuko. Aspalditik dator zure Kaikurekiko aurreritzia. Eskerrik asko dena argitzeagatik.\nGonzalo Etxague 2012-09-11 18:03\nZuk ez didazu ezertxo ere frogatu behar, zu hona etorri baino lehenago ere, ostiralean bertan, dokumentazio guztia irakurrita baineukan: salaketa, Jaularitzaren erantzuna eta “Euskal Herria Esnea”-ren oharrak. Areago, hemengo guztiok irakurri ditugula esango nuke. Ez dakit zer zurezko lapiko saltzera etorri zatzaizkigun. Ba al dakizu informazio eta dokumentazio hori guztia ostiraletik dagoela estekatuta ZUZEUn bertan? Frogatu? Denok ezagutzen ditugun frogekin? Agian “konbentzitu” esan beharko zenuke. Eta ez nauzu konbentzitzen, eta nik ere ez dut inor konbentzitu nahi, baina tontotzat hartzea ere zait gustatzen.\nGonzalo Etxague 2012-09-11 15:56\nNiri oso ondo iruditzen zait Kaikuk legeak betetzea eta inor baino zintzoagoa izatea. Ondo egiten dituzte etxerako lanak, bai horixe! Baina Kaikuk konpetentziari kalte egiteko euskararen kontratako legeaz baliatzen bada, nire interesekoa da. Kaikuk fundamenturik gabe egin zuen salaketa, antza denez, Euskal Herria Esneak enpresak urratu duen arau bakarra hizkutzari dagokiona baita. Salaketa egitean Kaikuk zein asmo zeukan Kaikuk baino ez daki, baina libre daukagu besteok ondorioak ateratzea.\nlynch 2012-09-11 16:01\nEsateko “Kaikuk konpetentziari kalte egiteko euskararen kontratako legeaz baliatzen bada, nire interesekoa da” argi izan behar da hori horrela izan dela.\nOndorioa izan dela, baliteke, baina salaketa horregatik izan dela ez dut inon ikusi oraindik. Aurkeztu zaizkidan froga eskasak markari buruzkoak dira.\nlynch 2012-09-11 16:05\nEta Gonzalo, ondorioak ateratzeko libre zara, eta ondorio errespetagarriak dira. Baita Kaiku gehiago ez erostekoa ere (nik boikot asko egiten dizkiet hainbat marka, produktu eta establezimenduri, hainbat arrazoi subjetiborengatik).\nhori gauza bat da, eta beste bat da nolabaiteko boikot olatu masibo bat sustatzea, inolako froga zuzenik gabe, baizik eta ondorio subjetiboetan oinarriturik.\nGonzalo Etxague 2012-09-11 18:05\nNor ari da sustatzen boikot masibo hori?\nGOGOETARAKO 2012-09-11 16:23\nNi ere ez naiz KAIKUko ordezkari. Hala izango banintz, agian ostiralean hasiko nintzateke akusazio faltsuei erantzuten, ordurako datu danak izango nituen eta. Hala ere atzorarte (alde guztietako informazio dokumentatua izan dudan arte), ez dut txintik ere idatzi (hobe zuten beste askok ere jarrera hori hartzea eta ez berria atera eta bost minuturako boikot bat bultzatzea). Hala ere ondo diozuen bezala, bakoitza libre da nahi duena erosi eta kontsumitzeko. Hori ez dut uste inork zalantzan jarri duenik. LYNCHek jarri duenarekin guztiz ados. Ezin hobeto idatzia. Hala ere, interesgarria da berri honek internet eta prentsan izan duen eboluzioa. Gaur jada, asteartea, dokumentazio guztia eskuetan dugula, ez du inongo egunkarik mantentzen Kaikuk hizkuntzagatik salaketa jarri izana. Zergaitik ote??? Agian argi geratu da salaketa ez dela hizkuntzagatik izan?? Hala ere oraindik batzuk hala dela uste dute.\nXabier Makazaga 2012-09-11 16:39\nOrdezkari bakarra beharrean, bi. KAIKU oso urduri jarri denaren seinale. Horrela ikasiko dute hurrengorako bai KAIKUk eta bai beste askok!\nGonzalo Etxague 2012-09-11 16:57\nEa gertaerak gogoratzen ditugun:\n1) Ostiral goizean, berria.infok albistea atera zuen enpresa batek Eusko Jaularitzan “Euskal Herria Esnea” salatu zuela esateko. Arrazoia produktua euskara hutsez merkaturatzea omen zen.\n2) Goizean zehar berria.info informazioa osatzen saiatu zen, batez ere, salatzailea nor zen argitzen.\n3) Nolabait, salatzailea Kaiku zela jakin zuen eta horrela janinarazi zuen berria.infok.\n4) Kaikuk berria.infori inolako salaketarik egin izan ukatu zion.\n5) Berria.infok dokumentazioaren fotokopiak eskuratu zituen eta salatzailea Kaiku zela frogatu zen.\n6) Sare sozailetan salaketak eta boikot deiak hasi ziren.\n7) Kaikuk lehendabiziko aldiz onartu zuen salaketa egin izana, baina argitu zuen arrazoia “Euskal Herria Esnea” izena zela, ez hizkuntza. Hizkuntzari zegokion espedientea Eusko jaularitzak ofizioz abiatu zuen. Horrela argitaratu zuen berria.infok eta horrela esan zen sare sozialetan. Salaketan, ordea, euskara aiapatzen ez bada ere, izenarekin batera etiketatzea ere aztertzeko eskatzen da.\n8) Ostiraletik beratik eztabaida eta boikot deiak erabat apalduta, Kaikuren “defendatzaileek” jo eta ke jarraitzen dute kontuarekin.\nAnton 2012-09-11 17:47\nGauza gara Kaikuri boikota egin eta Puleva erosteko. Gadgetekin bat nator. Kaiku oso gaizki, negargarri, baina Jaurlaritzak oso gaizto eta modu iraingarrian jokatu arren, inork ez dio estula ere egin. Artean, gure artean kaikukadaka, beti bezala. Baskoien despiste betidanikoaren ondorioa izango da.\nGonzalo Etxague 2012-09-11 18:08\nBatzuek Kaikuren izena garbitzea hain premiazko eta beharrezko izango ez balute, agian Eusko Jaularitzari buruz hitz egin ahal izango genuke. Argi dago aspaldiko kanpaina hark arrakasta handia izan zuela, hemen Kaiku asko dagoelako!\nGOGOETARAKO 2012-09-11 18:40\nKaikurena izena garbitzea ez dut xede. Egia jakitea bakarrik. Ez naiz inongo deskalifikazio pertsonaletan sartuko. Ez daukat egia jakitea beste interesik. Lehen esan dizudan bezala frogatuta gelditu da salaketa marka horren erabileragatik izan dela. Zuk aldiz ez didazu frogatu hizkuntzarena. Salaketa irakurri eta hizkuntza ez dela inon agertzen ikusi eta bere horretan jarraitzea lotsagarria iruditzen zait. Euskal Herria Esnearen jarrera txalotzekoa iruditu zait (euskara hutsezko etiketatzeagatik) baina Kaikuren salaketa manipulatzea (eta lau egun pasa ondoren berdin jarraitzea) lotsagarria iruditu zait. Ea benetan garrantzitsua denari heltzen diogun. Agur.\nGonzalo Etxague 2012-09-11 19:23\nLehen esan dizut zuk ez didazula ezertxo ere frogatu behar, ezta nik zuri ere. Pentsatzekoa da herritar hutsak garela hemengo guztiok eta egia ezagutzeko datuak falta zaizkigula. Ezagutzen ditugun datuak honakoak dira labur:\n1) Kaikuk ez zuen argi jokatu salaketa publiko egin zen momentuan eta informazioa ezkutatu zuen. Inolako salaketarik egin izana ere ukatu zuen. Dokumentuak “filtratu” zirenean baino ez zuen aitortu, eta orduan bere bertsioa eman zuen.\n2) Kaikuk salatzen duena ez da arauaren urraketa.\n3) Izenaz gain etiketatzea aztertzeko ere eskatzen da salaketan, eta horren barruan hizkuntza ere sar liteke.\n4) Jakinaren gainean edo konturatu gabe, Kaikuk osagai guztiak eman dizkio Eusko Jaularitzari zigor espedientea abiatzeko: produktua EAEtik kanpo ontziratzen da eta etiketatzea aztertzeko eskatzen du.\nNik ez dakit zein den egia, baina susmo txarra hartzen diot Kaikuren benetako asmoari. Susmoa bi arrazoirengatik: batetik, Kaikuren jarrera salaketa publiko egitean; eta, bestetik, salaketan ez delako lege urraketarik salatzen, usteak baizik, arriskuak. Kaikuk legeria hain ondo ezagutzen badu, nola liteke benetako urraketa (hizkuntza) oharkabean pasatu izana? Baina hau nire iritzia da eta kitto. Inor konbentzitzeko asmorik ere ez daukat, eta nire aldetik eztabaida hau ostiralean bertan bukatu zen, baita boikot deiak ere. Alferrikakoa iruditzen zait jarraitzea.\nlynch 2012-09-12 10:02\nNiretzat baina, garrantzia dute bi matizek, eta handia gainera:\n1) zure 4. puntuan zehazten dituzun lehen bost hitzek.\nEtiketak badira hor zehar euskara hutsean, eta seguruenik inoren salaketarik gabe ez ikusiarena egiten dute autoritateek. Salaketa bat egin bazuen Kaikuk marka dela eta, horrek bestea ekarri badu gauza bat da. Zuzenean euskara ikuskatzearena eskatzea beste gauza bat da.\n2) diozu markaz gain etiketatzea ikuskatzea eskatzen dela salaketan. Nik ez dut matiz hori ikusten, baizik eta etiketatzea ikuskatzea eskatzen dela, marka (eta beste gainbat gauza) hor baitago.\nAnton 2012-09-11 18:10\nAsko ez dakit. Oso kaikuak bai behinik behin.\nlynch 2012-09-12 10:12\nBestalde, afera honen ikuspegi desberdin bat izate hutsagatik Kaikuko ordezkari izan behar dudala edo interes pertsonal bat dudala ondorioztatzen duen analizatzaile eta teoriagile supersakon eta objetiboez badut nik iritzi bat: adibidez, elementu apur batzuetan oinarrituz ondorio potolo bat inbentatzeko gauza direla.\nNik ez dut ondorioztatzen besteek beste interes pertsonalik dutenik. Ez dut arrazoirik hori pentsatzeko. Ikuspegi desberdinak dituzten pertsonak ikusten ditut besterik ez. Oso adierazgarria iruditzen zait batzuen pentsatzeko era.\nNire kasuan egin duen bezala egin dezake esnearen kontuan ere. Ondorioak ateratzea libre da, baina baita ondorio horiek lantzeko prozesu arina aipatzea ere. Agian zuek egongo zarete zuzen auzi honetan, baina nik nahiago argitu benetan zer gertatu den, beste batzuek asmatu edo suposatzearekin nahikoa duten bitartean.\nGonzalo Etxague 2012-09-12 11:07\nHona hemen salaketa: http://www.kaiku.es/carta-gv/3195_001.pdf\nAzken paragrafoa, Kaikuren eskaera: “Por todo lo expuesto, solicitamos al Gobierno Vasco realicen una revisión de la comercialización de dicho producto y el cumplimiento de la normativa en materia de etiquetado y trazabilidad del producto.”\nEusko Jaularitzak eskatutakoa bete eta arau urraketa topatu zuen produktuan: euskara hutsez zegoen.\nlynch 2012-09-12 11:31\nEz dakidana da oraindik nondik atera den euskara hutsez izatea salatu zen. Salaketa orokorra da, gainera “trazabilidad” hitzak beste matiz bat eransten dio.\nGonzalo Etxague 2012-09-12 11:53\nEtiketatze araudiaren barruan hizkuntza ere sartzen da, noski. Trazabilidad delakoak produktuaren ibilbideari egiten dio erreferentzia. Norbaitek egia berdaderoa jakin nahi badu, galde diezaiola Kaikuri zein asmo zeukan eskaera egitean. Nik ez dakit, susmoa baino ezin dut egin, eta susmoak susmoak direnez, ez egia, ez dago gehiago esaterik.\nGonzalo Etxague 2012-09-12 12:03\nZure zalantzari dagokionez, “Euskal Herria Esnea”-k Eusko Jaularitzaren espedientea jasotzean, ez zioten salatzailea nor zer esan, salatzailea parte ez delako. Nolanahi ere, hasierako informazioaren arabera, enpresak batek salaketa egin zuen eta Eusko jaularitzak zigor-espedientea abiatu zuen produktua euskara hutsez etiketatzeagatik. Horrenbestez, logikoa zen salaketa euskararen ingurukoa zela pentsatzea. Kaikuk, presioak eraginda, ostiral arratsaldean salaketa argitu eta dokumentua ateratzean jakin zen izena salatzen zuela, nahiz eta eskaeran etiketatzea eta trazabilitatea aztertzeko eskatu. Harrezkeroztik, nik dakidala, inork ez dio hasierako bertsioari zein boikot eskaerari eustsi, hemen ez, behintzat. Areago, ostiraletik gaia “lotan” egon da, harik eta astelehenean Kaikuren aldeko iruzkin berriak agertzen hasi ziren arte.\nlynch 2012-09-12 12:21\nEzar baino lehen, azken lerroan diozuna. Ezetz ba, nire iruzkinak ez direla Kaikuren aldekoak. Hobe esan, badut kontrako iritzia enpresa handiek ekoizle edo enpresa txikien aurka egiten dutenean. Salaketa hau ez zait gustatu oro har. Ezetz, ni ez nagoela Kaikuren alde, jarrera jakin batzuen kontra baizik.\nBestalde, nahikoa esaten duzu zure azken bi mezuetan zure subjetibotasuna agerian uzteko:\n1) “Nik ez dakit, susmoa baino ezin dut egin, eta susmoak susmoak direnez, ez egia, ez dago gehiago esaterik.”\nHonekin ezin egon ninteke adosago.\n2) “Horrenbestez, logikoa zen salaketa euskararen ingurukoa zela pentsatzea.”\nEz, ez da logikoa. Susmoa da. Logikoagoa liteke (baina susmoa hau ere), trazabilitatea esplizituki aipatzen den unetik, beste kontu bat zuela Kaikuk salaketa funts gisa esne berriaren kontra. Eta horren ondorioz, behin etiketatua ikuskatzen hasita, derrigorrean egin behar zuela Jaurlaritzak euskara hutsaren kontra (legea, tamalez, hala baitago, eta hau da auziaren gakoa). Kaikuk hori zuela azken helburu? Hori susmoa ez, hori iritzi oso subjetiboa da.\nGonzalo Etxague 2012-09-12 12:37\nNik ez dut inoiz esan zu kaikuren aldekoa edo kontrakoa zarenik. Atzera egiten baduzu, erraz ikusiko duzu astelehenean berriro bazterrak nahasten hasi zena GOGOETARAKO izan zela. Beraz, eskusatio non petita… Besteaz:\n1) Erabat subjektiboa naiz, noski. Hamaika aldiz esan dut eta oraindik ez dut ulertzen zergatik jarraitzen dugun kontu honetaz eztabaidatzen. Datuak ikusita, nik ondorioa atera dut, kito. Zuk beste ondorio bat ateratzen baduzu, bejondeizula!\n2) Ostiral arratsaldera arte salaketaren nondik norakoak ezezagunak genituen. Ordura arte, bi datu baino ez ziren publiko: enpresa batek “Euskal Herria Esnea”-ri salaketa egin zion eta horren ondorioz Eusko Jaularitzak zigor-espedientea abiatu zuen euskara hutsez etiketatzeagatik. Bi datu horiekin, berriro diot, logiokoena salaketa hizkuntzagatik dela pentsatzea da; ez da atera daitekeen ondorio bakarra, baina logikoena da. Zuri ondoriorik logikoena iruditzen ez bazaizu, bejondeizula berriro!\nNahi baduzu, alferrikako eztabaidan jarrai genezake, baina dena esanda dagoela uste dut.\nlynch 2012-09-12 13:27\nOrain “eskusatio non petita”. hara!! Zein “acusatio” manifestatzen da? Agian ,ya Kaikuko ordezkari ez, baizik GOGOETARAKO berbera ere banaizela? Bikaina.\nKaikuren alde “agertzen hasi ziren” mezuen zakuan sartzen ninduzula iruditu zaidalako esan dizut esan beharrekoa.\nEta ez, igual hobe ez errepikatzea, baina zuk datuetatik subjektibotasunetik ondorioztatzen duzunari baino gutxiago erreparatzen diezu datuei berei. horretarako, datuetan esplizituki agertzen diren gauzak (“trazabilidad”) baztertu behar badituzu ere.\nHurrengo antortxa piztaldian ikusiko dugu elkar.\nGonzalo Etxague 2012-09-12 13:51\nAgian ez dakizu zer esan nahi duen “trazabilidad” delakoak. Kasu honetan salaketan hitz hori sartu zuten produktua Sorian ontziratzen dela nabarmentzeko eta esnearen jatorriaz galdetzeko. Bi kasuetan, bai produktuaren izena egokia den aztertzeko, bai euskara hutsez etiketatzea legezkoa den aztertzeko, bietan produktuaren trazabilitatea aztertu behar da. Izan ere, euskara hutsez ontziratzea ez da arau-urraketa, baizik eta EAEtik kanpo euskara hutsez ontziratzea eta EAEan merkaturatzea. Jaularitzaren espedientean oso argi azaltzen dute. Beraz, “trazabilidad” delakoak ez du ezer frogatzen gure eztabaida honetan.\nlynch 2012-09-12 15:23\nGonzalo, bai badakit zer den trazabilitatea, eskerrik asko.\nEta, joder, esan behar dizut “jake mate”. Hau da, zuk niri jake mate. Eta mila aldiz barkatu. Eta mila aldiz esango dut astakirten bat naizela. Izan ere, espedienteko paragrafo hori irakurria nuen baina gaizki, dirudienez, edo ez behar bezain arretaz. Joder, hemen euskara hutsean etiketatu badaiteke (banengoen ba, ikusia nintzela bat baino gehiago), baina Sorian ez, guztiz aldatzen da kontua. Nik uste nuen ez han eta ez hemen. Horregatik, esplizituki salaketan trazabilitatea aipatzeak deskolokatzen ninduen zuen interpretazioa ulertzeko.\nRidikulo handi xamarra egin izanaren sentsazioz, agur esan behar.\nHau dek marka!\nAski da!!!!!!!!!!!!!!! 2012-09-12 18:34\nJosaus Gonzalo! Duela egun batzuk esan nizun bezala, ez al zera konturatzen diskuzioak puntu absurdora eramateko duzun kapazidade innato horrek atzeraka botazen duela?\nGainera edozein gai bailogarri duzu, independentzia, esnea… Idazle bezala bizitza aurrera eramaterik ez baduzu, telebistako kontertulio bezala lana ziurtatua duzu.\nXabier Makazaga 2012-09-12 18:48\nHemen ez da prezeski Gonzalo tematzen ari dena baizik eta KAIKUren ordezkariak. Beraz, zuk jakingo duzu zergatik sartzen zaran Gonzalorekin eta ez beste horiekin. Lehengoan gauza berdintsua leporatu zenion (benetan lehengo eguneko berbera baldin bazara)eta orduan ere ederki erakutsi zenuen zer mania diozun. Bada, zure iritziaren guztiz kontrakoa dugunok seguru naiz mordoska ederra garela hemen eta nire aldetik behintzat esan nahi diot gustura asko irakurtzen ditudala beti bere iruzkinak.\nG.Etxague 2012-09-12 18:57\nMila esker, Xabier. Baita nik zurek ere.\nG.Etxague 2012-09-12 18:56\nBenetan harri eta zur uzten nauzu! Edo asmo txarrez esaten duzu edo ez daukazu ideiarik. Ziurrra da iruzkinak ez dituzula irakurri. Hiru gauza:\n1) Non ikusten duzu eztabaida honetan absurdoa? Argudiatzea absurdoa iruditzen al zaizu?\n2) Besteek tiraka eta eraginda luzatu da eztabaida hau, ez nahiaren kontra, hainbatetan esan dudan bezala.\n3) Zu ez zara nor niri isiltzeko esateko, are gutxiago nortasuna erakutsi gabe. Hemen, majo, bestelakoa gertatzen da: auskalo zergatik, baina ni foro honetan ibiltzeak izorratzen zaitu. Bada, amigo, eutsi gogor edo kendu tema hori nirekin.


Dantzak gizarte kohesiorako duen indarra aldarrikatuz dator Dantza Hirian 2016\nIrailaren 17a eta 25a bitartean Baiona, Biarritz, Hendaia, Irun, Hondarribia, Pasaia, Errenteria eta Donostiako kaleak hartuko ditu Dantza Hirian jaialdiak. Bere hamaikagarren edizioan gizarte kohesioa hartu du gaitzat, Gipuzkoako eta Lapurdiko kostako zenbait herritako kale paisaiak agertokitzat ...\nBasauriko Dantza Agerketa asteburuan ospatuko da Izurtza, Oñati, Lekeitio, Iruñea eta Idauze-Mendiko dantzekin\nTokian tokiko dantza tradizionalak sustatu eta ezagutzera emateko sortu zen Basaurin Euskal Herriko Dantza Agerketa. Aurtengoa 44. jaialdia da eta Gasteiz, Lekeitio, Izurtza, Oñati, Iruñea eta Idauze-Mendiko dantza taldeek parte hartuko dute. Horrez gain, Lekeitioko Estudiantina ere egongo da ag...\nAmparo Sevilla, dantzari, antropologo eta ikertzaile mexikarra da. Dantza garaikidea eta klasikoa ikasi zituen, eta ondoren dantza folkloriko ikuskizunen alorrean jardun zuen profesionalki. Dantza tradizionalak erakarrita, Mexikoko herritar arrunten dantza ikertzen dihardu azken hamarkadetan, dant...\nLehen urratsa: euskal dantzaren transmisioa soinu eta iruditan\nSei dantza eskoletan, euskal dantza irakasten ari zirela hartutako soinuak eta irudiak bildu dituzte " Lehen urratsa " izeneko web-dokumentalean. Euskal Kultur Erakundearen eskariz Radiokultura web-irratiko kazetariak eta Johan Morin argazkilaria Ipar Euskal Herriko sei dantza eskoletan...\nAIKO Taldeak, bere Kantu Tradizional Ikastaroaren bigarren edizioa ere martxan jarriko du. Ikastaro horretan, Euskal Herriko txoko guztietako melodia tradizionalak interpretatuko dituzte partaideek. Lehenengo edizioaren arrakasta ikusita, Euskal Herriko ahozko ondarearen transmisioan espezialist...\nZangozako dantzarien topaketa\nOstiral honetan Rocamador dantza taldeak eta Nafarroako dantzarien Biltzarrak, Zangozako udala eta Nafar Gobernuaren laguntzarekin, Merindadeko dantzarien topaketa antolatzen dute. Jaialdian Burlata, Otsagabia, Noain eta Zangozako dantzariek parte hartuko dute. Irailaren 16an, Merindadeko dantza ta...\nEuskal Herriko dantza tradizionalaren hedapena bultzatzen duen eta musikariz eta dantza maisuz osatuta dagoen AIKO Taldeak matrikula epea zabaldu du gaur, dantzan ikasi nahi duten pertsona guztiek DANTZALDI IBILTARIAren edizio berrian izena eman ahal dezaten. Metodologia propioa duen ikastaro egonk...\nGaldakaoko Andra Mari dantza taldeak bere taldeko dantza-maisu eta dantzari den Kepa Artetxeri omenaldia eskaini berri dio Santa Kurtz jaietan eskaini duen emanaldian. 78 urte ditu Kepa Artetxek, eta 60 urtetik gora daramatza Andra Mari Taldean dantzan, ikerketan eta irakasten. Santa Kurtz egunean ...\nSeccion Femenina: Dantza Espainiako diktaduraren zerbitzura\n1940-1975 Espainian dantza tradizionala kudeatu zuen Seccion Femenina erakundea eta honek sustatu zituen abesbatz eta dantza taldeei begiratzen die TVEko erreportaje honek. Gerra zibilaren ondoren, elkarte eta talde ia-denak debekatuta, soilik elizaren kerizpean (Accion Catolica, Mariaren alabak, L...\nGesaltza Añana 2016 Jota la Perra\nLarunbatean ospatu da Gesaltzan gatz uztaren itxiera eta eguerdian herritarrek Jota de la Perra dantzatu dute txistularien doinura. 2005ean hasi ziren ospatzen gatzaren festa hau baina San Isidro dantza eta jota de la Perra dantzatzearen tradizioa luzea da San Isidro jaietan ere dantzatzen baita�...\nMerinaldeko Ezpata-dantzari eguna ospatu da irailaren 10ean Izurtzan. Talde guztiek batera dantzari-dantza eskaini ondoren soka-dantza, erregelak dantzatu diztuzte. Juan Antonio Aroma txistulari zela, Izurtzako Ekaitz Intxaustik egin ditu aurreskulari lanak eta Garaiko Eneko Sarrigoitiak atzeskuar...\n44. Euskal Herriko Jantza Agerketea Basaurin, hilaren 16, 17 eta 18an\nBIzkaie 2016/09/14 Gehiago irakurri →\nJohañe le passionné\nNaiz 2016/09/08 Gehiago irakurri →\nSud Ouest 2016/09/12 Gehiago irakurri →\nContrabando, dantzaris y disfraces\nNoticias de Gipuzkoa 2016/09/13 Gehiago irakurri →\nPasatxo ohorezko kofradiakide Igartzako Dantzarien 10. urteurrenean\nGITB 2016/09/12 Gehiago irakurri →\nGaztezulo 2016/09/13 Gehiago irakurri →\nSiete grupos vascos dan vida al Dantza Agerketa\nDeia 2016/09/13 Gehiago irakurri →\nEzpatadantzari eguna Izurtzan\nMugalari.info 2016/09/12 Gehiago irakurri →\nSei kartel ezberdinek iragarriko dute Euskal Herriko Dantza Agerketa Basaurin\nGeuria 2016/09/12 Gehiago irakurri →\nJesus Uriarteren omenaldia eta ezpatadantzari nesken presentzia nabarmendu dira Izurtzako jaietan\nDurangon 2016/09/12 Gehiago irakurri →\nGizonezkoa, desagertzeko zorian\nEibar.org 2016/09/17 Gehiago irakurri →\nDurangaldeko dantzarien topaketa\nBerria 2016/09/10 Gehiago irakurri →\nDiasporako euskal etxeak ere dantzan Kepa Junkera musikariaren "Maletak" bideoan\nEuskalkultura.com 2016/09/12 Gehiago irakurri →\nBedaioko ingurutxoa ezin falta festetan\nTolosaldeko ataria 2016/09/11 Gehiago irakurri →\nEmakumezko dantzariek parte hartu zuten atzo, lehenengoz, Ezpatadantzari Egunean\nAnboto 2016/09/11 Gehiago irakurri →\n2016/09/14 Gehiago irakurri →


Laguntza Teknikoko profesional giza-talde batek, gure Aire konprimatu, Aire-egokitze eta Hotz industrialeko dibisio bakoitzean, zerbitzua eskaintzen du.\nGaur egun Codeam, WORTHINGTON CREYSSENSAC markaren zerbitzu tekniko ofiziala da torlojuzko konprimagailuetan, eta JOSVAL markaren zerbitzu tekniko ofiziala da pistoizko konprimagailuetan. Horrela, marka hauen protokoloak zehatz-mehatz jarraituz, marka hauen prebentzio-mantenua, zuzenketa eta abiaraztea egiten dugu.\nGure prozedura sinple eta eraginkorra da: LTZ-zentralak abixu edo asistentzi eskaera bat jasotzen duenean, larrialdiaren arabera sailkatzen da, eta LTZ-ren unitate mugikorretara kanalizatzen da. Esku-hartze aginduaren bitartez, eta unitateak abixatu ondoren, instalazio/makinaren historikoa modu telematikoz bidaltzen da, eta ahalik eta azkarren jokatzen da. Esku-hartzea bukatzean, gure teknikariek txostena burutzen dute, ondoren euskarri informatikoan gordetzen dena.\nGure LTZ-zentralak gure mantentze-kontratu guztiak eguneratuta mantentzen ditu, bere bisitetan eta material-metaketetan plangintzak eginaz, horrela zerbitzu azkar eta bakar bat eskaini ahal izateko. Dokumentazio desberdinen kudeaketa, ISO-rentzat, inugrumen, aldian behingo ikuskapenentzat, etab diren txostenak ere eguneratuta mantentzen ditu.\nBehar izaten duten instalazioetan, auditoretza eta ikerketa energetikoak ere eskeintzen ditugu, bere egoera energetikoaren informazioa era fidagarrian lortu ahal izanik, eta aipaturiko ikerketetan oinarrituz, hobekuntza egokiak aholkatuz.\nGaur egun, CODEAM-en LTZ-k merkatuko marka nagusientzat mantenu-zerbitzuak eta euskarri teknikoa ere eskeintzen ditu.\nMakinak mantentzean, marka desberdinek ezarritako protokoloari zorrotasunez heltzen diogu.\nL.T.Z Hasiera Guri buruz Produktuak --Aire konprimatua ---Torlojuzko konprimagailuak ----Abiadura finkokoa ----Abiadura aldakorrekoa ---Pistoi-konprimagailuak ----Josval pistoi konprimagailuak ---Aire konprimatuko tratamendua ----Kondentsatze-bereizleak ----Hozkailu-lehorgailuak ---Aire konprimatuko instalazioak ----Altzairuan ----AIRnet-en ---Auditoretza ----Aire Konprimatuaren Auditoretzak --Hotz industriala ---Hozkailuak ---Hotz industrialeko instalazioak ---Aero-hozkailuak --Industri nabeen aire-egokitzea ---Sistema lurrintzaileak ---Aire egokitua ---Hodi irradiatzailea --Lanabes pneumatikoa Proiektuak L.T.Z Harremana Aurrekontua


Lankide eztabaida:Amanu - Wikipedia, entziklopedia askea.\n3Har ezazu parte Wikimedia 2030 Estrategiaren eztabaidan\n4Onak nabarmen lehiaketa martxan da\n5We sent you an e-mail\nOngi etorri, Amanu, euskarazko Wikipediara!\n2 Ama-hizkuntzen lehiaketa\nKaixo Amanu. Nik ez dut ezabatzeko proposamena egin. Egin dudan gauza bakarra Hiztegigintza berezitua artikulua pixkatxo bat txukuntzean izan da eta Hiztegigintza espezializatu eta antzekoak bertara berbidali. Baina arrazoia duzu, Hiztegigintza berezitu (eta ez Hiztegigintza berezitua) ezabatzeko proposatua zegoen. Aldatu egin dut eta Hiztegigintza berezitua artikulura berbidali. Ados egongo zarelakoan, ondo segi. --josugoni (erantzun hemen) 20:27, 11 martxoa 2012 (UTC)\nEz da ezer. Eta ongi etorri wikipediara! Zalantzaren bat baduzu, galdetu lasai. --josugoni (erantzun hemen) 20:39, 11 martxoa 2012 (UTC)\nAma-hizkuntzen lehiaketa[aldatu iturburu kodea]


Langileon osasuna eta bizitza erdigunean izango dituen eredu berria behar dugu | LAB SINDIKATUA\nLan Osasuna Idazkaritza Prekarietatea Hiltzailea Langileon osasuna eta bizitza erdigunean izango dituen eredu berria behar dugu\nLangileon osasuna eta bizitza erdigunean izango dituen eredu berria behar dugu\nGaur, hilak 9, lan istripuz izandako heriotza baten berri izan dugu. Langile batek lan istripu ez traumatikoa izan du eta larrialdi ekipoek ezin izan dute ezer egin. RM enpresako langilea zen, Cotronicen azpikontratatuta, hau modu berean Telefonicaren azpikontrata delarik. Jakina da lan baldintzak, presioak eta estresa direla faktore nagusietakoa istripu kardiobaskularretan eta lanistripuen arrazoi nagusietakoa bilakatu dira.\nLehenik eta behin, gure elkartasuna eta babesa helarazi nahi diegu senide eta lankideei. Heriotza honekin,aurten gutxienez 10 dira lanean hildako langileak.\nLan istripu honen eta gainerakoen atzean langilen lan eta bizi-baldintzak daude. Lan-baldintza txarrak, halanola erritmo altuak, presioak, agintekeria, etab. estresa sorten dutenak eta honetatik eratorrita, langileenhainbat gaixotasun, batzutan heriotza sortarazten dutenak.\nGainera, azpimarratu nahi dugu Telefonica, Cotronic eta hauen azpikontratek denbora daramatela,\nazpikontratazioa eta prekarizazioa salatzen. Greba eta lanuzteak ere egin dira jasaten dituzten baldintza etapresioengatik.\nGainera, azkenengo asteetan larritasun handiko beste istripu batzuk jasan dituzte, telefonia posteak hautsiondoren altueratik erorita, hau guztia bizi ditugun lan baldintza okerrak, presioa, presak… sortuta.\nArgi dugu istripu hau edo beste edozein istripu ez direla zerbait isolatua, ekonomia langile klasearenosasuna eta bizitzaren gainetik lehenesten duen eredu produktiboaren isla baino.\nLAB sindikatuan argi dugu, lan istripuek suposatzen duten gaitz indibidual, familiar eta sozial honi aurreegiteko arma bakarra mobilizazioa eta borroka direla, norabide aldaketa behar dugulako, eredu aldaketa,langileon osasun eta bizitza erdigunean izango dituena.\nHorregatik, LABetik langile guztion eskubideen eta lan-baldintza duinen alde borrokara lotzeko deia egitendugu.


ZER DIO GALDERAK GALDETZEN DUENEAN? | Politika | Berria\nGaldeketak. Adituen gogoetak\nZER DIO GALDERAK GALDETZEN DUENEAN?\nSistema demokratikoen kalitatearen neurria gora samar jarri ohi dute galdeketek, eta ari dira pixkanaka ugaritzen. Bozketa une bateko kontua izanagatik, ordea, prozesuaren garrantzia azpimarratzen dute adituek.\nJon Olano -\nDatozen aste eta hilabeteetan, Europako Batasunaz galdetuko dute Erresuma Batuan, bake prozesuaz Kolonbian, immigrante kuotez Hungarian, euskal estatuaz Euskal Herriko 34 herritan, 2.200 euroko oinarrizko errenta ezartzeaz Suitzan, galdetzekoak ziren zezenketez Donostian, galdeketei buruzko araudia onartu dute Gasteizen eta Aroztegiaz galdetzeko nahia adierazi dute Lekarozen. Azken hilabete eta urteetan, bozkatu dute Astigarragan hondakinen bilketa sistemaz, estatu independenteaz Katalunian eta Eskozian, erreskatearen baldintzez Grezian, desanexioaz Igeldon eta Usansolon, bikote homosexualez Irlandan. Hamaika adibide, nor bere ezaugarriekin: bete beharreko erreferendumak, galdeketa ez-erreferendatzaileak, herri ekimenetik sortuak, gutxieneko parte hartzea dutenak eta ez dutenak.\nLagin bat da, Euskal Herrian nahiz nazioartean erreferendum, galdeketa, plebiszitu eta halakoek azkenaldian hartu duten indar eta protagonismoaren adierazle. Ordezkaritza krisiaren inguruko diskurtsoak ez dira berriak, baina loraldian da demokrazia zuzena. Ezaugarrien heterogeneotasunak galdera ugari pizten ditu, ordea: noiz, zein gairekin, zergatik jo galdeketa batera? Erantzunen bila, bost politologoren iritziak bildu ditu BERRIAk: Igor Ahedo, Izaro Gorostidi, Jone Martinez Palacios eta Mario Zubiaga Euskal Herriko Unibertsitateko irakasleenak eta Felix Arrieta Deustuko Unibertsitateko irakaslearena. Parte Hartuz ikerketa taldeko kide dira Gorostidi, Martinez Palacios eta Zubiaga, eta Donostiako galdeketen araudia landu zuen Arrietak.\nEredu klasikoak, krisian?\nDemokrazia ordezkatzaile klasikoak ez daude agortuta, baina bai «krisian» edo «zigortuak». Ahedok gogora dakar Pedro Ibarra EHUko irakasle erretiratuak demokrazia aztertzeko planteatzen duen eredua: demokrazia on bat lortzeko, lortu behar duzu jendeak zer nahi duen jakitea eta erabakiak bat etortzea jendeak nahi duen horrekin. Irizpide ugari daude horretarako, Ahedoren hitzetan: demokrazia ordezkatzailea, mobilizazioa, komunikazioa, partaidetza eta gobernantza: «Pieza denak batuz gero, ordezkaritza manten daiteke, baina ordezkaritzarekin batera, beste esparruak errespetatu, indartu eta babestu behar dira».\nGorostidik ere ez ditu, eredu gisa, agortutzat ikusten, baina herritarrek gero eta gehiago zalantzan ipintzen dituztela uste du: «Gaur egun, ordea, oraindik ez dugu kultura politikorik horri buelta bat eman eta bestelako eredu bat martxan jartzeko». Espainian PSOEk eta Podemosek eginiko barne galdeketak jarri ditu horren adibide gisa: «Konturatu dira hor gabezia bat dutela eta haien militantziak bestelako eredu bat eskatzen duela, baina oraindik ez dute bestelako eredu bat eskaini». Hortaz, «partxe bat» egin zutela uste du Gorostidik: «Nola egongo da ba sozialista bat gobernu progresista baten kontra?». Kolokan dago, agortuta bainoago.\nBitartekaritza egitura guztiak daude krisian, Zubiagaren iritziz: «Sindikatuak, alderdiak, komunikabideak... XIX. mendetik aurrera jendearen borondatearen eta borondate instituzionalaren artean sortu diren tarteko egitura horiek erabateko krisian daude. Hor kokatzen da ordezkaritza krisia». Haren ustez, kontua da jendeak zein neurritan ikusten dituen bitartekaritza egitura horiek hartzen dituzten erabakiak borondate orokorraren isla gisa, edo erabaki horiek beste botere edo eremu batzuen menpe dauden: «Jendeak dio: nik erabaki dut zu hautatzea zuk egin dezazun nik nahi dudana, baina ez zara nik nahi dudana egiten ari». Neurri batean, «mandatu ordezkatzailearen berreskuratze nahia» dago funtsean: «Mandatu ordezkatzailearen fikzioa apurtu egin da, mandatu horrek suposatzen duelako zuk ordezkari bat aukeratzen duzula eta ordezkari horrek baduela zure borondatea interpretatzeko gaitasun bat, baina traizionatu gabe». Jendeak gero eta irudipen handiagoa du «traizionatzen» ari direla beren borondatea, Zubiagaren arabera.\nEgoera horren arriskuaz ohartarazi du Ahedok: «Jendeak lotzen badu politika soilik logika ordezkatzailearekin, eta diagnostikoa bada logika ordezkatzaileak interes politikoei traizio egiten diela, argudio horrek darama pentsatzera politika zaborra dela». Politika «askoz gehiago» da, ordea: «Politika da daukagun tresna bakarra pertsona bakoitzak dituen baliabideetatik harago doazen erantzunak bermatzeko. Planteamendu neoliberaletik eta erakundeetatik politika teknika bihurtzen da, badutelako nahikoa baliabide oihanaren legean bizitzeko». Politika da «erro publikoa duten arazoen aurrean erantzun publiko bakarra».\nMartinezek ere uste du nahiko partekatuta dagoela demokraziaren krisiaren ideia analista politikoen artean: «Izan ere, alor politikoan sortzen diren produktuak (programak, politika publikoak...) gero eta urrunago daude herritarren nahi eta beharrizanetatik». Herritarrak «kontsumitzaile politiko estatus batean» geratzen dira askotan. Ideal demokratikoa gaur egun ere «erreferente bat» den arren, maila operatiboan hainbat oztopo antzematen dizkio Martinezek —gizon eta emakumeen arteko eskubide desberdintasunak, aberastasunaren banaketa desorekatua eta abar—: «Eta hori da, hain zuzen ere, sakontze demokratikoaren inguruan galdetzera eramaten gaituena. Demokrazia liberaletan nola sakondu printzipio demokratikoak. Horretarako, beharrezkoak dira bai deliberazioa, bai partaidetza bai ekintza kolektiboa».\nPolitika teknika bihurtze horrek eragina izan du, beraz? Ahedorena da adibidea: «Bilboko aurreko alkateak zioen parte hartzea bizilagun kontuak konpontzeko zela, urbanismoa zientzia urbanistikoari utzi behar zitzaiola. Urbanismoa ideologia da, urbanismoa da erabakitzen duena non jarri ekipamendu bat; zergatik dago Errekalden mekanotubo eskailera bat eta ez Guggenheim aurrean? Hori ez da kontu tekniko bat, politikoa baizik». Ondorio batera darama horrek: «Dena teknika bada, zertarako aukeratzen ditugu ordezkari politikoak?».\nDemokrazia ordezkatzailearen krisia azpimarratzen den arren, herritarrek hala bizi duten zalantza du Arrietak: «Maila batean, jendea eroso bizi da bere iritzia eta erakundeekiko atxikimendua urtean behin emanez. Gero eta gizarte indibidualistagoa garen heinean, uste dut norbera askoz gehiago kezkatzen dela bere arazoez». Herritarra bezero? Erakundeek sustatu dute eredu hori, Arrietaren iritziz: «Egon zen bolada bat erakundeek herritarrak bozkatzera deitzen zituztena erabakiak legitimatzeko. Uste dut horretan ikasi dutela eta erakundeek antolatutako azken parte-hartze prozesuak ezberdinak izan direla».\nKrisi sortzaile ala irtenbide?\nPolitika ulertzeko moduetan, gatazkarekiko jarrera izan daiteke ardatzetako bat: gatazka eta polarizazioa saihestu beharrekoen artean kokatu eta adostasuna goresten dutenak leudeke alde batean, eta gatazka gizarteek aurrera egiteko motortzat dutenak bestean. Eragin zuzena du horrek galdeketa edo erreferendumekiko jarreran.\nZubiagarena da azalpena: «Demokrazia deliberatzaile-parte hartzailearen eskema ideologikoa habermasiarra da; elkarrizketak eramaten du, hain zuzen, posizionamendu kontsentsuatu arrazional batera». Horrek aurresuposatzen du mahaian biltzen diren guztien posizioa berdina dela, entitate arrazional bakartu gisa ari direla elkarrizketan, eta elkarrizketa horren ostean arrazionalki jarriko direla ados, modu naturalean. Eredu horrek «arazo larriak» ditu: «Ez dituzula biltzen mintzaideak modu parekidean, ez daudela posizio berean, elkarrizketa ez dela soilik parametro arrazionaletan ematen, adostasunak zenbateraino statu quo-aren aldeko posizionamendua dakarren eta aldaketaren aldeko kontsentsuak zaildu egiten diren...».\nGaldeketaren kontzeptuak politikaren beste kontzeptualizazio batera darama: «Politikak zenbateraino eskatzen duen nolabaiteko polarizazioa hautuen artean: zirt edo zart egin beharra». Galdeketak ikusarazi egiten du neurri batean polarizazio hori, Zubiagaren esanetan: «Politikotasuna agertzen da momentu horietan». Eredurik egokiena bien arteko konbinazio bat litzatekeela uste du: «Ez abandonatzea erabat ikuspegi deliberatzaile hori, baina konbinatzea polarizazioa eta politikotasunaren agerraldia erakusten duen galdeketa sistema. Konbinazio horrek, ahaztu gabe ordezkaritzaren eskema, definituko luke erabaki kolektiboak hartzeko modurik egokiena».\nMartinezentzat, galdeketak interesgarriak dira estatuaren eta herritarren arteko harremana «trebatzeko eta sakontzeko». Galdeketak, berez, demokrazian sakontzeko tresna interesgarriak direla uste du, baina galdeketaren sortze prozesuari eman dio garrantzia: «Galdeketak prozesu gisa ulertzen badira, hau da, proposamenetik, gaia aukeratzetik diseinura arte herritarrek eta estatuko eragileek parte hartzen badute, sakontze demokratikorako aukera onak dira».\nProzesua; galdeketara heltzerako prozesu parte hartzaile bat egin den edo ez. Horrek bereizten du galdeketa bat erakundeentzat zilegitasun zigilu bat baino ez edo hori baino gehiago izatea. Gorostidi: «Galdeketara bazoaz prozesu parte hartzaile bat eginez, diagnostiko bat diseinatuz eta abar, galdeketara beste leku batetik heltzen zara». Prozesuaz gain, norabidea: galdeketa «behetik gorakoa» izatea da gakoa Zubiagarentzat, eta ez goitik beherakoa, «jada hartutako erabakien legitimatzaile».\nProzesuari heldu dio Arrietak ere, azalduz galdeketa ez dela ez amaiera, ez abiapuntu: «Gaussen kanpaia hartuko bagenu, galdeketaren eguna kanpaiaren puntu gorena litzateke. Horra iristeko, aldapa bat igo behar duzu, eta hortik aurrera, jaitsi. Prozesuaz ari gara. Galdeketaren egunera iristeko, hainbat pauso eman behar izan ditugu (informatu, sinadurak jaso, komunikatu), baina ondoren ere eragina izango du (bozkatzera joan, kuadrillan eztabaidatu, auzoan artikulatu)».\nZilegitasun zigilua edo agendan eragiteko tresna?\nBeste dimentsio bat ere badu, ordea, galdeketak gatazka sortzaile gisa planteatzeak: herritarrek agendan eragiteko tresna gisa ulertzea eta erakundeek mahai gainean jartzen ez dituzten gaiak, kezkak eta abarrak eztabaida publikora eramatea. Herritarren ekimenetik sortuak izanik, «mobilizazio tresna bat» dira galdeketak, Zubiagaren iritziz. Tresna horrek nahi edo gogo bat definitzen du: «Guk erabaki nahi dugu zein den gure etorkizun politikoa, eta hori ikusarazteko modua da erabakitzen hastea; hasiko gara herri gisa egiten momentu jakin batean erakundeetatik egin beharko litzatekeena aurreratzen».\nAurreratu bai, baina mobilizazio horiek ez dute sarri galdeketa arautu batera deitzea eragiten. Arbitrariotasunaren eta, harekin batera, instrumentalizazioaren mamuak ageri dira: zergatik eta zein irizpideren arabera deitzen du erakunde batek galdeketa batera? Aurrez hartutako erabakiak legitimatzeko «zigilu» dira zenbait kasutan? Baiezkoan da Martinez. Hala ere, bat dator Gramahn Smithek Democratic innovations (Cambridge, 2009) lanean dioenarekin: «Berrikuntza demokratiko orok lau ongi demokratiko sakondu behar ditu: «Inklusioa, herritarren kontrola, gardentasuna eta erabaki erreflexiboak hartzeko gaitasuna».\nErabilera interesatu hori ere nabari du Arrietak: «Edozein partaidetza prozesuk jakin behar du zein den helburua, zer gertatuko den eskatzen den horrekin, eta, beraz, frustrazioa saihestu». Azkenaldian «asko ikasi» dela uste duen arren, herritarrek galdeketen bidez agendan eragiteko gaitasuna izatea «urrun» ikusten du. Donostiako Udalak galdeketak arautzeko eginiko erregelamenduaren osaketan parte hartu zuen Arrietak, eta azaldu du arau horrek hori bilatzen zuela: sinadura nahikoa bilduta, herritarrek mekanismoak edukitzea galdeketara deitzeko.\nGoitik beherako edo behetik gorako eskemak borrokan, hortaz. Juan Jose Ibarretxeren estatutu proposamenaren garaian Ipar Euskal Herriko eta Euskal Autonomia Erkidegoko dinamikak kontrajartzen ditu Ahedok. Haren iritziz, Araba, Bizkai eta Gipuzkoan, «goitik beherako dinamika» ezarri zen, eta gizarteak eta eragile politikoek uko egin zioten horri. Aldi berean, Iparraldean Batera-k lurralde elkargoaren alde bultzatutako dinamika behetik gorakoa zen: «Horren bidez lortu da instituzionalizazioa». Adibidea, ordea, testuinguruan jarri du Zubiagak: «Abiatzen bazara erabateko ahuleziatik, erremedio bakarra da hasieratik ikuspegi transbertsal batetik planteatzea eta ahalik eta jende gehien biltzea. Ordea, baldin badituzu hegemonia instituzionala, botere posizio bat eta erakunde militar bat oraindik ere teorian ahalmena izan dezakeena negoziazio politiko elitista baten bitartez helburu politikoak lortzeko, analisia aldatu egiten da».\nPlano juridikoan ere bada eztabaida; bereiz daitezke erreferendumaren figura eta galdeketa ez-erreferendatzailea? Bigarrenaren filosofia da erabakitzeko eskubidearena. Zubiaga: «Zuk eskubide osoa duzu erakunde bat izanda jendearen iritzia jasotzeko. Iritzi horrek ez du eragin juridikorik; erreferendumak bai. Kontsultak besterik gabe duen helburua da iritzia jakitea». Juridikoki eraginik ez arren, agerikoa da politikoki kudeatu beharrekoa dela iritzi hori. Horregatik, «2018an galdeketa ez-erreferendatzailea egon dadin lan egiten ari da Gure Esku Dago».\nDenek pisu bera?\nTresnak eta helburuak nahastu ohi dira sarri, eta, galdeketak tresna izanik, helburu bilakatzeari arriskutsua deritzo Ahedok. «Prozesu» hitza ageri da haren ahotan ere: «Garapen komunitario eta pedagogikoko prozesu baten emaitza izan behar du galdeketak». Zubiagak deskribatutako eskema darabil Ahedok ere: «Demokrazia deliberatibotik demokrazia zuzenera jauzi egitean, konturatzen gara, denak ez garenez berdinak, demokrazia zuzenak balio duela meskiten itxiera edo atzerapen sozialak legitimatzeko».\nDiskurtso guztiek ez baitute berdin balio. Alde horretatik, feminismoak eginiko ekarpena nabarmendu du Ahedok: «Intersekzionalitatearen teoriak planteatzen ari dira emakume beltz baten eta emakume zuri baten posizioak ezberdinak direla, baina baita ere Angela Davisek izan dezakeela botere posizio askoz handiagoa unibertsitateko irakasle gizon zuri batek baino. Garapen komunitarioak ahalbidetzen du botere harreman horiek azaleratzea». Parte-hartze prozesuen abiapuntua «botere harremanen orekak» eta «diskurtso guztien presentziak» izan behar du, Ahedoren hitzetan.\nDonostiako galdeketen arauditik abiatuta, zezenketei buruzko galdeketa jarri du Arrietak adibide gisa diskurtsoen desorekaz hitz egiteko: Donostia Antitaurina Orain plataformak, behin sinadurak jaso eta prozesua martxan jarrita, zein baldintza dituen bere iritzia plazaratzeko. Garrantzitsua deritzo prozesuan dauden bi posizioek iritzia plazaratzeko baliabide berak izateari. Jakitun hori ez dela horrela izaten, baliabideak ez direla berberak, ezinbestekoa deritzo galdeketen bidea urratzen hasteari.\nEneko Goia Donostiako alkatearena da txioa: «Kontsultak: ezin dira erabili edozertarako, neurriz erabili behar dira. Parte-hartze modu asko daude, eta erabili egin behar dira». Baieztapen horren erantzunak joan daitezke euskal estatuaz erreferenduma onartu edo ukatzetik immigranteen eskubideen inguruko galdeketa bat onartu edo ukatzera. Edozer erabaki daiteke bozketa batean?\nAbstraktuan hitz eginez, «zergatik ez?», dio Martinezek. Berehala zalantzak: abortuaz ere bai? LGTB eskubideez? «Nork edo non jarri muga?». Oinarrizko eskubideen muga jarriko luke Martinezek: «Onartzen ditut galderak beti sakontze demokratiko bidean eta ez eskubide sozial eta politikoak mugatzeko edo erregresio demokratiko bat emateko». Iritzi berekoa da Ahedo: giza eskubideei eta giza duintasunaren inguruko gaiei buruz, ez. Zubiagak, ordea, galdetu: nork interpretatzen du orduan giza duintasuna? Suitza dakar gogora Gorostidik: Suitzan erreferendumean galdetu zuten emakumeen boto eskubideaz, eta ez zuten onartu 1971. urtera arte, gizonezkoek bozkatu zutelako gaiaz eginiko beste erreferendumetan. «Horregatik, gaia ez da edozer den galdegarria edo ez», ñabartu du Zubiagak: «Nola eta zein baldintzatan galdetzen den baizik».\nGaldegarria dena eztabaidagai izan zuten Donostiako galdeketen araudia prestatu zutenen artean. Bi muga jarri zituzten: eskumenak eta giza eskubideak. Arrieta: «Nahiko argi genuen giza eskubideak zirela muga. Giza eskubideetatik harago zihoan ezer ezin zen galdetu. Baina eztabaida egon zen ea hiriari zegozkion gaien inguruan galde zitekeen bakarrik, edo hiri esparrutik harago joan zitezkeenak ere bai. Noski, nork definitzen du zer den hiri esparruko gai bat?». Errealismoa eskatzen du Arrietak: «Galdetzen dugun horretan jakin behar dugu, errealistak izanda, hiriak zein gaitasun daukan gero eraldaketa izateko esparru horretan; bestela frustrazioa eragiten dugu. Zezenketen gaian zergatik egin daiteke? Gero udalak jarrera bat har dezakeelako».\nPolitikaren muin-muinean dagoen eztabaida bat jarri du Zubiagak mahai gainean: demagogia edo demokraziaren arteko eztabaida, alegia. «Bitartekaritza egiturarik ezak eta populismoaren logika batzuk eramaten zaituzte posizionamendu arriskutsuetara, printzipio demokratiko batzuekin lotura dutenak». Horregatik, populismoa ona edo txarra den baino, Zubiagak nahiago du zehaztu: «Populismo batzuk onak dira, eta beste batzuk txarrak, ikuspegi ideologiko batetik». Ildo berean doaz galdeketak: demokrazia zuzenari beldurra izan behar zaio? «Printzipioz, ez; kontua da nola bideratzen den hori». Horregatik da garrantzitsua nola lotzen den parte-hartze prozesua erabakiarekin. «Erabakia ona da, jendeak sentitzea erabakitzen ari dela ona da, baina baldintzak dira zaindu beharrekoak».\nDozenaka daude herri galdeketen adibideak, egindakoak eta egingo direnak. Oso gutxi dira, ordea, herrialde, erkidego nahiz nazio mailan egin direnak. Sabai bat dago? Arrieta: «Toki maila denoi gertuago tokatzen zaigun esparrua da, gaiak gehiago kontrolatzen ditugu. Lurralde historikoen mailan, zailagoa da lurralde historikoen mailan prozesu bat artikulatzea. Eta, edonola ere, printzipio demokratikoan sakonduta, horrek eskatuko luke nazio edo estatu mailako galdeketak ere posible egitea. Kultura aldaketak toki mailatik etorri behar du, ondoren gainerako esparruetara zabaltzeko».\nBehetik gorako eskemari jarraitzen dio Ahedok ere, goiko mailetan galdeketak egingo badira: «Buruan eduki behar dugu partaidetzak esan nahi duela ni-tik gu-ra pasatzea, baina beste ikuspegi batekin: kontuan hartuz norberaren nahia. Hori da komunitatea sortu eta egituratzen duena. Oso zaila da hori makro eskalan planteatzea, baina ez bagara eskala lokalean hasten, ez da inoiz gorantz igoko».\nDeitzailea edozein dela, neurri bera?\nHitzekin gertatzen den legez, portzentajeak ideologiaz eta norberaren neurriaz beteta egon ohi dira galdeketetan. Zer den asko, zer gutxi eta zer nahikoa eztabaidagai izan ohi da bozketa baten atarian eta biharamunean. Horrek, ordea, badu zerikusirik galdeketaren ezaugarri ugarirekin. Ahedo: «Ez bada bete beharrekoa, parte hartze tasaren zilegitasuna norberak ematen diona da». Emaitza bete beharrekoa bada, ordea, arautu beharra dagoela uste du. Denetarik egon da nazioartean; Eskoziako erreferendumean ez zuten gutxieneko parte hartzerik ezarri, eta %55eko gutxieneko parte hartzea ezarri zuten Montenegron.\nZubiagak ekainaren 5eko galdeketei erreparatu die: «Lortzen baduzu Goierriko biztanleen %20k parte hartzea, Goierrin inoiz egin den mobilizazio handiena da hori». Jakitun da hori «porrot» gisa uler dezaketela askok: «Ezartzen den parametroa da gakoa ulertzeko arrakasta edo porrota den». Galdeketen emaitza bete beharrekoa den kasuetan, Zubiagak ez lioke gutxieneko parte hartzerik jarriko, «beto eskubidea ematen baitio statu quo-ari».\nBestelako ustea du Arrietak, nahiz eta Ahedorekin ados dagoen legitimazioa gizarteak berak jartzen duela: «Gure Esku Dago-rekin kritikoa izan naiz sorreratik, ez helburuarekin, baizik eta iruditzen zaidalako gizartea urrun dagoela egiten ari diren mobilizaziotik. Saiatu behar dugu horretara joaten, eta ez dakit zein den bidea, baina helburua lortzen ez badugu, horrek frustrazio handiagoa eragin lezake onura baino». Ekainaren 5eko galdeketen kasuan zer ote litzatekeen arrakasta eta zer porrot, nahiago du zifrarik ez eman: «Alor akademikoan pentsa daiteke arrakasta dela %30ek bozkatzea, baina esan herritar bati zein zilegitasun duen %30ek bozkatu duten kontsulta batek. Erabakitzeko eskubidea ez dago herritarren agendan, eta, beraz, horrelako prozesuak sustatzeak atzetik behar du beste prozesu bat egitea kultura demokratikoari eta partaidetzari buruz».\nAldatzen ari da?\nGaldeketak eginez, ari gara kultura politikoa aldatzen? Kultura politikoa aldatzen ari garelako, ari dira galdeketak ugaritzen? Bat edo beste, kultura politikoa aldatzea «posible» da Martinezentzat: «Kultura politikoa, beste hainbat elementu politiko bezala, eraketa soziala da; beraz, eratzen dena, soziala dena alda daitekeela ez dago zalantzarik. Beste gauza bat da agente dominanteek —oro har posizio erosoa dutenek espazio sozial batean— aldaketa horiek emateko jarriko dituzten mugak zeintzuk izango diren eta nola kudeatuko diren».\nPosible baino gehiago, beharrezkoa ikusten du Arrietak: «Partaidetza prozesuek eta galdeketen erregelamenduek helburu bat badute, horrek izan behar du kultura politikoaren aldaketa. Herritarrak beren egunerokoaren protagonista izateko eta beren herri eta auzoan gertatzen denari beste zentzu bat emateko. Horrek bakarrik lortuko du beste gai makroekiko kezka zabaltzea eta partaidetzarako dinamika bat hartzea». Donostiako araudiaren kasuan legez, debekatuz gero? «Beste formula batzuk» bilatzearen aldekoa da: «Herri honetan imajinazio handia izan dugu gauzak martxan jartzeko; berreskuratu beharko dugu imajinazio hori, eta pentsatu nola jar ditzakegun martxan sinesten dugun kultura politiko aldaketa hori eragileekin, pertsonekin. Baina elkarrekintza hori ez da gaurtik biharrera egiten den gauza bat».\nGorostidi baikor da, eta feminismoa jarri du adibide gisa: «Orain dela ehun urte norbaitek pentsatuko zukeen gaur egun dugun egoera eduki genezakeenik? Ehun urteotan eman diren aurrerapausoak saiatzen naiz beste esparruetara eramaten». Uste du herritarrek gero eta gehiago hori eskatzen dutela: «Parte hartzea eta gardentasuna dira politika berriaren ardatzak».\nAhedo ezkorragoa da: «Jendeak parte hartu nahi du, baina nola?». Zygmunt Baumanen arabera, gizarteak senidetasun kontzeptutik sare kontzeptura igaro dira: «Lehen, betiko kideak ginen: langile klasean sartzen zinen, eta hilkutxan baino ez zinen ateratzen. Orain, sarearen momentua da; lagun egiten naiz, eta desagregatzen naiz. Nor sartzen da bizitza aldatuko dion parte-hartze prozesu batean? Inor ez. Hori bai, logika agregazio-desagregazioarena bada, aukera gehiago dituzu jendea agregatzeko, eta zure zeregina da ez desagregatzea». Bere alde txarra eta ona du horrek, Ahedoren esanetan: «Parte hartzera sartzeko moduak likidoagoak izan daitezke, baina, hain zuzen, horregatik milaka modu daude jendea erakartzeko». Aldekoak ez direnak konbentzitu eta arerioak absente bihurtu: «Hori da honen guztiaren gakoa».\nBat egitea, konbentzitzea, agregatzea eta ez desagregatzea. Eta, funtsean, gozamen indibidualetik parte hartze kolektiboaren gozamenera igarotzea. Kukutzako azken atxilotuen atzeko pintaketa du Ahedok gogoan: «Guk, plazeragatik».


Denon laguntzagaz, aurrera - Busturialdeko Hitza : Busturialdeko Hitza\nDenon laguntzagaz, aurrera\nAutofinantziazioagaz, administrazioen diru laguntzekin eta herritarren laguntza eta ekarpenari esker biziraun du HITZAk azken hamabost urteetanLEA-ARTIBAI ETA MUTRIKUKO HITZAk sortu zenetik, herriz herriko informazioa egunez egun euskaraz herritarrenga...\nAutofinantziazioagaz, administrazioen diru laguntzekin eta herritarren laguntza eta ekarpenari esker biziraun du HITZAk azken hamabost urteetan\nLEA-ARTIBAI ETA MUTRIKUKO HITZAk sortu zenetik, herriz herriko informazioa egunez egun euskaraz herritarrengana helaraztea izan du egiteko nagusia. Zeregin horretan ahalik-eta autofinantziazio maila altuena lortzen ahalegindu da egitasmoa, menpekotasunetik aldegin nahirik. Horrela, administrazioetatik jasotako laguntzez gain, publizitatea, 11barri eta harpidedun eta eragile laguntzaileen ekarpenak izan dira diru iturri nagusiak.\nProiektua hazi eta autofinantziazioa lortzeko bidean aktiboa izaten ere ahalegindu da HITZA hamabost urteotan. Eskolarteko Literatura Topaketa, Hitzarte Lea-Artibai eta Mutrikuko zazpi artegileren dohaintzei esker egindako arte erakusketa eta salmenta ekimena, Hitza Eguna edota bertoko idazle eta marrazkigileekin Ametsetarako Hitzak haurrentzako literatura lana gauzatu ditu beste batzuren artean.\nEgitasmoa ezagutzera eman eta diru sarrera garrantzitsu bat izan da bai eta ere, HITZAren produktuen salmenta: kamiseta, jertse, motxila, aterki eta beste asko. Eta borondate oneko herritar askoren eskuzabaltasuna ere akuilu izan da, bidean aurrera egiteko zailtasunekin aurkitu denean. Hala nola, bertso saio, musika emanaldi, kontzertu, santa eske edota antzezlanak bezalako ekarpenekin sostengatu dute egunkaria Lea-Artibai eta Mutrikuko norbanako, talde eta elkarteek.\nHerri ekimeneko euskal hedabideek urte asko daramatzate euskararen normalizazioari, euskal komunikazio sistemari eta, oro har, Euskal Herriari ekarpena egiten. Betetzen duten funtzio soziala garrantzitsua da. Eta autofinantziazioa oinarrizko helburu bada ere, euskal komunikabideek ezinbestekoa dute administrazio desberdinen babesa aurrera egiteko.\nAdministrazioen Eusko Jaurlaritza, Bizkaiko Foru Aldundia, udalak eta HITZAren arteko hartu-emana aldakorra izan da urte hauetan guztietan, eta erakunde publikoen hasierako diru laguntza eskasiak erabakiak hartzera ere derrigortu zuen egunkaria, 6 egunetik 4 egunera argitaratzeraino. 2010ean, gainera, Busturialdeagaz elkartu, eta Bizkai mailako HITZA biek bat egin behar izan zuten.\nGaur egun proiektuak laguntza gehiago baditu ere, erakundeek ez dute bermatzen oraindik orain, euskararen normalizazioan eta sustapenean diharduten komunikabideen biziraupena. Gainera, laguntza kopuruaren ziurtasun ezak aurrera begirako ezinegona eragiten du. Hori dela eta, urteroko diru laguntzetatik epe luzerako hitzarmenera jauzi egin nahi dute euskal komunikabideek, urratsek epe luzerakoak beharko dutelako, egunetik egunerakoak baino.\nGaur egun, HITZAren autofinantziazioa %66koa da, diru laguntzek, berriz, egitasmoaren aurrekontuaren %34 osatzen dute. Eusko Jaurlaritza eta Foru Aldundiagaz gainera, Lea-Artibai eta Mutrikuko hamabi udalerri dira HITZA diruz laguntzen dutenak: Amoroto, Aulesti, Berriatua, Etxebarria, Gizaburuaga, Ispaster, Lekeitio, Markina-Xemein, Munitibar, Mutriku, Ondarroa eta Ziortza-Bolibar. Laguntzen ez duena Mendexako Udala da.


Bizkaia.Net - Haurrak\nHerrialde garatuetako babes sozialeko sistemek ahalegin handia hasi dute azken urteotan beharrezko zainketa eta arreta jasotzen ez duten haurren kopurua, modu desegokian tratatzen direnak eta, oro har, oinarrizko eskubiderik ez daukaten haurren kopurua ahalik eta gehien murrizteko.\nGizarteak bere gain hartu du gurasoek umeengan ustez daukaten “jabetza” erabiltzeko “eskubidearen“ aurretik haurren ongizatea jartzeko betebeharra. Hala ere, zaila da haur bakoitzaren segurtasuna eta garapena babesten hasteko irizpideak eta mugak ezartzea, familiaren bizitza pribatuan sartu behar bada ere.\nAurrerapen teknologiko eta sanitarioei esker, bai eta gizarteak balio berriak garatu izanari ere, hainbat kulturatan aldatu egin da haurtzaroa ikusteko modua. XIX. mendearen azken erdian agertu ziren haurra babesik gabe geratzearen egoeratzat joko diren lehen hurbilketak. Hortxe hasi zen haurrak babesteko nolabaiteko ardura eta mendebaldeko gizarte aurreratuenetan sakon sartu zen, umeenganako jokabide sozialetan gertatzen ari ziren aldaketen ondorioz.\nUmeenganako arretaren inguruan sektore profesional eta sozial batzuek zeukaten ardura 1960ko hamarkadan gauzatu zen. Nazio Batuen adin txikikoen Eskubideen Bilerak “haurraren interes gorenaren” hastapena proposatu zuen. Euskal Autonomia Ekidegoko Autonomia Estatuaren 13.23. artikuluak eskumen esklusiboak ematen dizkio Autonomia Erkidegoari haurren babesaren arloan, eta Gizarte Gaietako Saileko Haur eta Familiaren Zuzendaritza Nagusiari dagokio umeen babesaren inguruko eskumenak garatzea.\nAutonomia Erkidego Osorako Erakundeen eta bertako Kondaira Lurraldeetako Foruzko Ihardutze Erakundeen Arteko Harremanei buruzko azaroaren 25eko 27/83 Legeak azken horiei ematen die euren lurraldean erakunde komunek Gizarte Laguntza eta haur eta gazteen inguruko politikaren arloan dauzkaten legeak betetzeko ardura.\nAbenduaren 31ko 152/1985 Foru Dekretuaren bidez egindako eskumenen transferentziaren ondorioz, Bizkaiko Foru Aldundiaren Gizartekintza Sailak betetzen ditu haurren babesaren inguruko funtzioak bere lurraldean.\nGizartekintza Saileko Umeen Zerbitzuak dauzka adin txikikoen babesaren kudeaketa eta erantzukizun funtzioak. Horren ondorioz, Zerbitzu horretako Haurrentzako Plana atal hauetan egituratu da:\nHarrera, Balorazio eta Orientazio Atala.\nFamiliako Harrera eta Adopzioen Atala.\nEgoitzako Harrerako Atala.\nAgiriak aurkezteko Gizarte Ekintza sailako erregistroak\nNikolas Alkorta 4 zk.\nUgasko bidea 3 bis- 2.solairua\nLersundi 14 zk.\nBFAko erregistro orokorra:\nDiputazio kalea, 7, beheko solairua, 48009 Bilbo (Foru Liburutegiko beirazko eraikina, Aldundiko Jauregiaren atzealdea). Sarbidea: Moyuako metroa, Aldundirako irteera\nBabestu behar den haurrari ingurune egonkor eta segurua, oinarrizko beharrak aseko dizkiona ematea.\nAzpiatalak Familia harreraren aldeko kanpaina\nHaurraren Babesik Eza\nLaguntza psikologikoa tratu txarrak edo/eta sexu-erasoak gertatzen\nFamilietan esku hartzea Umeen babesgabezia kasuak zuzentzeko\nEsku-hartzea adingabekoekin eta ijitoen etniako familiekin\nOsabidezko hezkuntzarako partzuergoa\nHezkuntzarako eskubidea bermatzeko programa\nHarrera, informazio eta orientaziorako SAIO egitaraua


Idazkaritza Birtuala - Zaraobe Institutua\nHasiera / Ikasleak / Idazkaritza Birtuala\nDeskargatu gure eskola-egutegiak 2020/2021 ikasturterako:\nPuedes obtener distintos tipos de titulaciones adicionales por solo cursar nuestros ciclos. ¡Infórmate!\nIkastetxeko irakasleen tutoretza-ordutegiak kontsultatu\nGaur egun ez dago bat ere erabilgarri.\nHitzartu zure hitzordua\nSar zaitez gure atalera egin daitezkeen izapideei buruzko informazioarekin, hala nola, beken eskaera, ziurtagiriak...\nTramiteei buruzko informazioa\nSartu gure ikastaro guztietako matrikulazioei buruzko informazio guztira:\nJarri harremanetan Idazkaritza Birtualarekin\nHitzordua eskatu edo aurreinskripzioa egin nahi baduzu, formulario hau bete besterik ez duzu, eta zurekin harremanetan jarriko gara.\nEremu guztiak, adierazitakoak izan ezik, nahitaezkoak dira:\nEskatu hitzorduaAurretiko izen-ematea egin\nArduraduna/IFK: ZARAOBE BHI - S-4833001-C. Ikastetxearen izenean, ematen diguzun informazioa tratatzen dugu, gure produktu eta zerbitzuei buruzko publizitatea edozein bidetatik bidaltzeko (posta, posta elektronikoa edo telefonoa). Jarduerari uzteko eskatzen ez den bitartean gordeko dira emandako datuak. Datuak ez zaizkie hirugarrenei lagako, legezko betebeharren bat dagoenean izan ezik. Eskubidea duzu baieztatzeko ea ZARAOBE BHIn zure datu pertsonalak tratatzen ari garen. Beraz, eskubidea duzu zure datu pertsonalak eskuratzeko, datu okerrak zuzentzeko edo ezabatzeko, datuak jasotako helburuetarako beharrezkoak ez direnean.


Elantxobeko mendi martxa egingo dute zapatuan - Busturialdeko Hitza : Busturialdeko Hitza\nElantxobeko mendi martxa egingo dute zapatuan\nZazpigarren urtez egingo dute martxa, eta 22 kilometroko eta 11 kilometroko ibilaldiak daude aukeran.\nAurrekoetan bezala, Elantxobeko portuan hasi eta amaituko dituzte ibilaldiak. Ibilbide luzeena egingo dutenak 08:30ean irtengo dira, eta laburrekoak, ostera, 10:00etan. Atxurkulu Mendi Klubeko arduradunek jakitera eman dutenez, 15:00etan itxiko dute helmuga-kontrola.\n22 kilometrokoa 14 urtetik gorakoek egin dezakete, baina, adinez nagusiak ez badira, nagusi batekin joan behar dute. Bestalde, martxa laburrean umeei laguntzera doazen nagusiek ez dute zertan izen ematea ordaindu behar. Hala ere, kamiseta gura badute izen ematea ordaindu beharko dute.\n327 nagusik eta 94 umek izena eman dute. Parte hartzaile kopurua mugatua da; 400 nagusiko eta 100 umetako muga dago. 14 urtetik gorakoek 14 euro ordaindu behar dituzte, eta 14 urtetik beherakoek, berriz, 8 euro. Aipatu kopuruak kontu korronte zenbaki honetan sartuta izena ematen da: 3035-0034-04-0341135056. Behin datuak baieztatuta, mendi martxaren webguneko izen emandakoen zerrendan agertuko da.\nZapatura bitartean muga horiek betetzen ez badira, zapatuan ere izena eman ahalko da.\nIzena eman dutenek erantzukizun zibileko asegurua dute, eta martxako kamiseta bana jasoko dute.\nParte hartzaileak Elantxobeko eta Ibarrangeluko auzoetatik pasatuko dira, eta Ogoñoko Talaiara,(276m), Atxarrera (312m) eta Armendura (384m) igoko dira. Martxan hiru anoa postu egongo dira: Ogoñon (likidoa), Akordan (solidoa eta likidoa) eta Ibarrangelun (likidoa). Era berean, amaieran ere indarberritzeko jan-edana izango dute partaide guztiek. Gainera, dutxa zerbitzua ere eskainiko dute.


About: Hizkuntza isolatuak\nBertze hizkuntza bizirekiko ahaidetasun genetiko ezagunik ez duen hizkuntza naturala da hizkuntza isolatua edo uharte-hizkuntza. Honelakoxe hizkuntza da euskara, eta bai, bertzeak bertze, ainuera, buruxaskia eta japoniera ere. Gaur egun bakartuak diren hizkuntzetatik, guztiak ez dira bat, hargatik, beti isolatuak izan: historikoki bakartu dira batzuk, haien ahaide guztiak iraungita, hala nola Brasilgo pirahã hizkuntza, mura hizkuntza-familiako azken umea baita; dokumentaturik daudenez geroztik hona, beti bakarturik izan dira, aldiz, bertze batzuk (euskara bera, horien artean). (eu)\nHizkuntza isolatuak (eu)


Gaiak: Barreterapia - Euskonews\nBarreterapia, gure barnean dauzkagun emozioak askatzea, erlaxazio sakon bat lortzea, sentitzeko eta maitatzeko ateak irekitzea eta sortzaile izaten laguntzen gaituen terapia ederra da; baina batez ere, zoriontasunerako biderantz garamatzana. Manu Egaña.\nGelotologoa edo barreterapiako monitorea ez da umorista bat. Risoterapeuta, izenak berak dioen bezala, terapeuta bat da eta barrearen ezagutza eta bere teknikak erabiltzen ditu. Bere esku dituen teknika edo tresnak askotarikoak izan daitezke, eta bere esperientzia pertsonak edo taldeko esperientziaren arabera aldatu daitezke. Teknika guztien artean hauek dira garrantzitsuenak eta erabilgarrienak: erlaxazioa, ikuspegi sortzailea, gorputza bideko hizkuntza edo dantza, jokoak eta talde dinamikak, musika, antzerkia eta arnasketa teknikak. Barreterapiaren jatorri eta eboluzioa\nKorronte filosofiko ugarik, duela mende askotatik ezagutzen dute barrearen eta umorearen garrantzia eta modu praktiko baten erabiltzen dute. Duela 4000 urte baino gehiago, txinatar inperio zaharrean, jendea barre egiteko biltzen zeneko tenplu batzuk zeuden osasuna orekatzeko asmoarekin. Indian ere, antzeko tenplu sakratuak aurki ditzakegu.\nBeste kultura zahar batzuetan “pailazo doktorea” edo “pailazo sakratuaren” irudia existitzen zen, zeina mozorroturik eta barrearen bidez gaixoak sendatzen zituen gizon bat zen.\nSigmund Freud–ek, gorputzeko energia negatiboak kanpora ateratzeko dohaina eman zien barre algarei. Beranduago zientziak hori egia dela frogatu ahal izan du jakitean kortex zerebralak inpultso negatibo elektrikoak askatzen dituela barre egin eta segundo batera. Azken 30 urteetan asko aurreratu da barrearen aplikazio terapeutikoari dagokionez.\n70. hamarkadan, mediku kaliforniar batek, Patch Adamsek, barrea eta umore ona aplikatu zituen gaixotasun batzuen tratamendu gisa, emaitza onak izanik. Geroztik aurrera, barrearen terapiaren teknika AEB, Suitza, Alemania eta Frantziako ospitaleetan erabiltzen hasi zen. Argazkia: apdk Barreterapiaren helburuak\nNorberaren hazkuntza, barne ezagutza eta autokontrola lantzeko modu dibertigarri bat da. Gure dohainak ezagutzen laguntzen digu, gure mugapen emozionalak hausten; indarrez, ilusioz eta argiz hornitzen eta batez ere poztasuna gure bizitzako oinarri bihurtzen.\nGure erlazionatzeko gaitasuna ere hobetzen du, modu egoki eta eraginkorrago baten komunikatu ahal izateko. Gorputz eta adimenaren oreka berreskuratzen laguntzen digu tentsioa eta estresa gutxituz.\nIrudimena, intuizioa, auto–estimua eta inteligentzia emozionala garatzen ditu. Digestio arazoak, migrainak, arazo kardiobaskularrak, esklerosia, alergiak, katarroak, nekeak, insomnioa... prebenitzen ditu eta sistema inmunologikoa indartu. Pertsonei, barrearen onuraren inguruko ezagutzak eskaintzen dizkie. Benetako barre eta irribarrea berreskuratzeko errekurtsoak eskaintzen ditu. Komunikazioa eta kontaktu fisikoa areagotzen ditu eta berdin gertatzen da pentsamendu positiboa, bizi poztasuna eta umore onarekin. Pertsonen sentimenak, kreatibitatea, benetako barrea... berpizten dituzten jokoak eta ekintzak erabiltzen ditu.\nBarreterapiaren bitartez giza garapena sustatzea lortzen dugu, gaitasun komunikatibo berbal eta ez berbalak lantzen ditugu, gure emozio eta beldurrei aurre egiten, pertsonekin eta gure inguruarekin erlazionatzeko modu ezberdinak ikasten ditugu bizi berri batera ateak zabalduz, guztia bihotzetik ere begiratzen ikasiz.